Kurti po drugi put premijer Kosova - Kosovo Online\n22. Mart 2021. • 19:56\nMinistar finansija je Hekuran Murati, ministar pravde Aljbulena Hadžiu, zdravlja Arben Vitia, tehnologije Arberie Nagavci, ministar kulture Hajrulah Čeku, lokalne uprave Eljbert Кrasnići, životne sredine, prostornog planiranja i infrastrukture Ljiburn Aljiju, ministar poljoprivrede i šumarstva Faton Peci.\nPrema njegovim rečima, Kosovo sa Srbijom ima otvorena pitanja koja treba rešiti dijalogom, ističući “da se ne može postići nijedan napredak ako nema napretka u rešavanju sudbine nestalih na Kosovu”.\nŠef poslaničke grupe Srpske liste u kosovskoj skupštini Igor Simić, rekao je da se već na samom početku krši zakon i zagarantovana prava, navodeći da Srpskoj listi, koja je predala 11 potpisa poslanika, sleduju dva, a ne jedno ministarstvo.\nSimić je rekao da će zbog toga Srpska lista pravdu zatražiti pred Ustavnim sudom.\nOptužbe o kršenju zakona stigle su v.d predsednika Demokratske partije Kosova Envera Hodžaja koji je rekao da „glasanje za premijera Kosova pre nego što je izabran predsednik Kosova nije put koji je u skladu sa zakonom".\nStav lidera Demokratskog saveza Kosova Ljumira Abdidžikua je da je Kurti “stvorio jednostranačku vladu iako ima 50 odsto poslanika, dok isto toliko nije deo izvršne vlasti”.\nAljbin Kurti Vlada Kosova Skupština Kosova\nOvo Kosovo tije cirkus drzava.\nPa kako moze da bude premijer Kosova kad nije mu bilo dozvoljeno da se kanduduje za deputeta zbo toga sto je pravosnazno osudjen 2018 septembra da nema pravo 3 god da se kandiduje znaci do 2021 god. septembra\nKakav je taj ustav Kosova koji nije mu dozvolio da se kanduduje za deputeta jer nije proslo 3 god a sada mu se dozvoljava da moze biti izabran za premijera sto i jeste.Po meni ako nema prava da se kandiduje za deputeta nema pravo da bude predlozen niti da bude premijer.Sam Ustavni sud krsi svoj Ustav Kosova.Cudsn neki Ustav i neznam da li ima jos ovakvih slucajeva u svetu ili samo na Kosovu.\nKakvo priznanje vi trebate da priznate da kosovo nije vase kosovo je deo srpske teritorije i srpske je drzave to realna istina !!!!! sto vi trebate da priznate ne srbija da vam ispuni zelju sa svojim zemljom gde to ima kosovo je srbija !!!!!!!!


27. Mar 2001 18:55 (GMT+01:00)\nVažna je dobra volja\nNOVI SAD - Posle ne baš ugodnog i prijatnog divana učesnici sastanka Predsedništva DOS saopštili u nedelju da je postignuta saglasnost da se započne proces ostvarivanja autonomije Vojvodine, koja joj po Ustavu Srbije pripada.\n"Dogovor je značajan i zbog postignutog kompromisa, ali i zbog dobre volje pokazane sa obe strane da se pristupi rešavanju problema Vojvodine na demokratski način. To, naravno, nije sve što mi u Vojvodini očekujemo, već samo minimum onoga što tražimo, ali je veoma važno da bude povučen taj prvi potez, jer će on onda doprineti mnogo boljem međusobnom razumevanju i poverenju, koje je debelo narušeno za desetak godina vladavine prethodnog režima, kada je sve što je dolazilo iz Beograda bilo u Vojvodini primano kao teror i pljačka, a sve što je dolazilo iz Vojvodine karakterisano u Beogradu kao izdaja i separatizam", reči su lidera RV Miodraga Isakova.\n- Postignut je ohrabrujući napredak. Vojvođanska autonomija će se obnavljati, i raduje me da smo najzad krenuli da rešavamo pitanja koja smo i obećali biračima. Nastupilo je vreme, ne samo razuma, već i političke zrelosti, tako da ne verujem da će neke partije u DOS više biti mrzovoljne prema autonomiji Vojvodine, odnosno decentralizaciji političkog sistema. U suprotnom, samo bismo izazvali nove nevolje, ocenio je predsednika Koalicije Vojvodina prof. dr Dragan Veselinov, a u sličnom tonu je reagovala i predsednica PO DS Gordana Čomić, ukazujući da je prihvaćena razumna strategija "korak po korak", uz puno korišćenje postojećih propisa, "čime i napravljena i svima jasna projekcija šta će se dešavati ubuduće".\n"I do sada sam insistirao na dijalogu između republičke i vojvođanske vlade, jer i postojeći ustavni okvir daje širu mogućnost za rešavanje pitanja Vojvodine nego što se to do danas radilo. Naime, predhodna vlast se protivustavno odnosila prema Vojvodini, tako da i ne treba ništa novo izmišljati, nego samo dosledno primenjivati najviši pravni akt naše zemlje, koji omogućava daleko širu autonomiju Vojvodine", kaže predsednik SVM Jožef Kasa.\n- Napredak je što smo se usaglasili da pitanje Vojvodine nije politički problem, kao i da nije nemoguće rešiti ga, i to za početak držeći se postojećeg ustavno-pravnog okvira Srbije. No, šta vredi dogovor, ako ćemo morati da uvedemo nekakvu DOS-ovsku policiju, koja će posle pratiti šta ko govori i radi. Sastanku Predsedništva DOS prisustvovao je potpredsednik DSS Dušan Budiša i saglasio se sa zaključcima, da bi onda njegov kolega po stranačkoj funkciji Aleksandar Popović rekao da to nema veze, izjavio je potpredsednik LSV Emil Fejzulahi.\n- Ni u jednom momentu mi i nismo tražili da se pitanje vraćanja izvornih nadležnosti Vojvodine reši odmah, već upravo korak po korak, u okviru postojećeg Ustava Srbije. Sada su se stekli uslovi za još tešnju saradnju sa republičkom vladom, jer ćemo biti u prilici da dajemo sugestije i predloge izmena određenih zakona, komentar je predsednika vojvođanske vlade Đorđa Đukića.


KOŠARKAŠICE ZVEZDE ŠAMPIONKE: Crveno-bele i treći put savladale 021 za titulu prvaka Srbije | Novosti.RS\nčetvrtak, 18. 04. 2019. u 23:50\nKOŠARKAŠICE Crvene zvezde dopunile su klupske vitrine sa 31. trofejom, koji je namenjen prvaku države.\nCrveno-bele su u finalnoj seriji pobedile novosadski tim 021 sa 3-0 u seriji. Poslednji meč dobile su veoma ubedljivo – 69:49 (24:16, 24:7, 11:16, 10:10), a pitanje pobednika bilo je rešeno već na poluvremenu kada su vodile sa 25 razlike.\nU šampionskom timu najefikasnija je bila Snežana Bogićević (24), koja je proglašena za najboljeg strelca finalne serije. Nagrada za MVP pripala je Mini Đorđević koja je uz 12 poena, zabeležila čak 20 skokova za ukupan indeks 32. Kod poraženih, sa 16 poena i 11 uhvaćenih lopti izdvojila se Jovana Adamović.


VOICE: Zdravstveni radnici koji brinu o osetljivim grupama dece ostali bez plata - Izazov\nNovi magazin 12. oktobra 2019. 13:55\nZdravstvenim radnicima u najmanje dve ustanove socijalne zaštite u Srbiji od početka ove godine kasne plate zbog „tehničke greške“ koju nadležni ne mogu ili ne žele da isprave, zbog čega oni traže prijem kod ministra finansija Siniše Malog u ponedeljak, 14. oktobra.\nZaposlenim lekarima i medicinskim sestrama u ta dva centra od početka ove godine plate kasne od tri do deset dana, a avgustovske plate još nisu primili. Iako im je nezvanično rečeno da isplata već odobrenih sredstava od Republičkog fonda za zdravstveno osiguranje (RFZO) mora da sačeka rebalans republičkog budžeta, koji je u međuvremenu usvojen, plate još uvek nisu dobili“, piše danas Vojvođanski istraživačko-analitički centar (VOICE).\n„RFZO je još 23. ili 24. septembra uplatio novac za sve troškove zdravstva u socijali za avgust i naše računovodstvo je pokrenulo već ustaljenu proceduru oko isplate naših plata istoga dana. Najpre nam je rečeno da je MInistarstvo finansija odbilo odobravanje svih isplata dok se ne usvoji rebalans budžeta, ali rebalans je usvojen 9. oktobra, a plate – nema“, navela je Gordana Milanović za VOICE.\nOperater Supernova u vlasništvu Telekoma od danas ne emituje N1 i druge kanale United…\nOperater Supernova u vlasništvu Telekoma od danas ne emituje N1 i…


Трактори, нове тракторе и друге машине - ФАРМТРАЦ\nFarmtrac je evropski proizvođač poljoprivrednih traktora. Naša filozofija je izgraditi traktor čiji je dizajn jednostavan, pouzdan i karakterišu ga niski operativni troškovi i troškovi održavanja.\nU procesu izrade Farmtrac traktora koriste se komponente renomiranih svetskih proizvođača, uključujući izvorni Perkins motor, Carraro ili ZF transmisija, Bosch, MITA i druge komponente. Time se osigurava trajnost i pouzdanost traktora čak i u najtežim uslovima rada.Svi naši traktori zadovoljavaju najstrože norme IIIA evropskih standarda o emisiji štetnih gasova.\nFarmtrac Traktori Evropa je deo Escort Ltd - vodećeg svetskog proizvođača traktora. Od 2000. godine Farmtrac traktori počeli su da se proizvode Poljskoj i sada su najveći poljski proizvođač poljoprivrednih traktora. Danas se Farmtrac traktori prodaju u 15 evropskih zemalja.\nFarmtrac traktori temelje se na jednostavnoj i pouzdanoj izradi pri čemu se koriste najbolje svetske komponente. Naši dobavljači su ZF, Bosch, Perkins, Carraro i Mita kao i druge poznate marke.\nPokrenuti smo vlastiti sektor razvoja proizvoda, zapošljavajući vrhunske stručnjake - često sa više od 30 godina iskustva. Svi naši traktori imaju evropska odobrenja i ispunjavaju sve evropske standarde. Naša trenutna ponuda obuhvata 20 različitih vrsta traktora.


PRAVILNIK O ORGANIZACIJI, SPROVOĐENJU, IZDAVANJU SERTIFIKATA I POSTUPKU VOĐENJA EVIDENCIJE ZA KRATKE PROGRAME STUDIJA: Neće biti budžetskih mesta, jer polaznici, ili poslodavci plaćaju školarinu. Stečeni sertifikat ne donosi zvanje, već samo znanje i potvrdu o stečenim veštinama. Studenti mogu da ih pohađaju i uporedo sa osnovnim studijama koje završavaju na nekoj drugoj visokoškolskoj ustanovi\nCiljano školovanje zainteresovanih polaznika za nedostajuća radna mesta u privredi počeće da se sprovodi od jeseni kroz kratke studijske programe, koji će biti organizovani na visokim školama i fakultetima, najavio je Bojan Tubić, pomoćnik ministra prosvete za visoko obrazovanje. On pojašnjava da je ovo omogućeno Pravilnikom o organizaciji, sprovođenju, izdavanju sertifikata i postupku vođenja evidencije za kratke programe studija ("Sl. glasnik RS", br. 32/2019), koji je usvojen početkom maja.\nPrograme, koji će trajati od tri do 18 meseci, mogu da upišu svi koji imaju srednju, višu i visoku stručnu spremu i u tom periodu imaće od 300 do 600 časova aktivne nastave. Takođe ni godine polaznika nisu prepreka a posle završene nastave oni dobijaju sertifikat sa opisom posla za koji su osposobljeni, a koji je registrovan na nacionalnom nivou.\nTubić naglašava da ovi programi nisu zamena za fakultetske i diplome visokih škola, već samo predstavljaju doškolovavanje za tražena zanimanja. Sve visokoškolske ustanove mogu da organizuju ove programe, ali postoji jedan preduslov – plaćene troškove pohađanja nastave.\n– To je da moraju imati potvrdu poslodavca da je zainteresovan za takav program studija i da će na njega da uputi nekoga od svojih radnika, ili će da radno angažuje nekoga ko je završio kratki program studija. Cilj je da se povežu poslodavci kojima nedostaju radnici na određenim pozicijama i visokoškolske ustanove, a građanima je omogućeno da svoje obrazovanje usmere u nekom drugom pravcu, ukoliko žele. I to mogu ponavljati posle godinu, dve, prilagođavajući se zahtevima tržišta – objašnjava Tubić i dodaje da je takva praksa odavno uspostavljena u evropskim obrazovnim sistemima.\nU zavisnosti od vrste programa student može da prikupi od 30 do 60 ESPB bodova. Postoje tri načina na koje će ih sticati – kroz rad u nastavi, ispunjavanje predispitnih obaveza, kao što su kolokvijumi, na primer, kao i polaganjem ispita.\n– Neće biti budžetskih mesta, jer polaznici, ili poslodavci plaćaju školarinu. Taj sertifikat ne nosi stepen obrazovanja, odnosno polazniku ne donosi zvanje, već samo znanje i potvrdu o stečenim veštinama. To je neka vrsta dokvalifikacije, ili prekvalifikacije i ne postoji gornja granica u godinama za osobe koje žele da upišu pomenute programe. Studenti mogu da ih pohađaju i uporedo sa osnovnim studijama koje završavaju na nekoj drugoj visokoškolskoj ustanovi – objašnjava Tubić.\nUkoliko neko posle srednje škole završi prvo neki od kratkih programa, a onda poželi da studira, moraće redovno da upiše prvu godinu osnovnih studija. Dobra stvar je što onda može da piše molbu visokoškolskoj ustanovi koja može na srodnom fakultetu da mu prizna predmete, ili delove predmeta koje je polagao u okviru kratkog programa studija.\nKoliko će kratkih studijskih programa biti ponuđeno ostalo je da se vidi od oktobra. Do tada će visoke škole i fakulteti svoje predloge programa predočiti Nacionalnom savetu za visoko obrazovanje koji ima završnu reč i daje dozvole za njihovo sprovođenje.\nIzvor: Vebsajt Politika, Dragana Jokić-Stamenković, 28.05.2019.


Nemanja Dangubić je novi igrač Partizana, nakon tri neuspešna pokušaja Parnog valjka da privoli krilnog košarkaša u njihove redove. Objasnio je Dangubić zbog čega se odlučio na ovaj potez:\n- Posle sezone u Španiji, bio je plan da se vratim u ABA ligu i da se tu ponovo dokažem. Stigla je ponuda Partizana i rešio sam da je prihvatim u dogovoru s agentom (Miškom Ražnatovićem) i ljudima iz kluba. Pogotovo mi je važan bio razgovor s trenerom Šćepanovićem, koji je želeo da me dovede, smatra me bitnim delom ekipe koji može da joj pomogne. To je prelomilo, isključivo ta košarkaška priča i nadam se da će sve ispasti dobro - počinje Dangubić za "Sport klub".\nOvaj transfer je izazvao veliku pažnju javnosti jer je Dangubić proveo četiri sezona u dresu Crvene zvezde i u tom periodu osvojio čak devet trofeja (četiri puta šampion Srbije, tri puta ABA lige, osvojio je Kup Radivoja Koraća i sa Zvezdom napravio istorijski uspeh plasmanom u Top 8 Evrolige).\nOvako je Partizan predstavio Nemanju Dangubića\nPoznat je Danga kao beskomprmisan borac koji uvek daje sopstveni maksmimum. Razume navijače crveno-belih koji su uvređeni njegovim prelaskom u redove večitog protivnika:\n- Znamo kakvo je rivalstvo između Partizana i Zvezde, i razumljivo mi je da ima ljudi koji će mi zameriti, nemam problem sa time. Godine u Zvezdi odradio sam pošteno, borio sam se za svaki minut na terenu, kao što sam radio u svim klubovima – maksimalna posvećenost je moj pristup koji se neće promeniti, tako će biti i u dresu Partizana - završio je Dangubić.


Naslovna > INDOK > Rezultati sportista Srbije\nTokom svih 55 godine svog postojanja Zavod za sport i medicinu sporta Republike Srbije kroz realizaciju INDOK delatnosti redovno prikuplja i objavljuje informacije na osnovu dokumentacije o sportskim rezultatima. Dokumentacija sportskih rezultata svih godina se ažurirala svakodnevno, i kontinuirano se izdaju publikacije pod nazivima: “Sportski rezultati u (određenoj) godini”, “Rezultati jugoslovenskog sporta u (određenoj) godini”, “Olimpijske igre u (određenoj) godini”, “Statistika sportskih rezultata (određene) godine” ...\nU poslednjih nekoliko godina se informacije na osnovu dokumentacije o sportskim rezultatima objavljuju kao publikacija pod nazivom „Rezultati sportista Srbije“, koja se priprema za određenu godinu na osnovu kontinuiranog prikupljanja sportskih rezultata naših sportista na velikim međunarodnim takmičenjima. Uređena je prema zahtevima Ministarstva omladine i sporta i usklađena sa aktuelnim „Pravilnikom o kriterijumima kategorizacije sportova“ Sportskog saveza Srbije.\nPrikupljanje sportskih rezultata obuhvata osvojene medalje na:\nOlimpijskim i paraolimpijskim igrama,\nTakmičenjima evropskog i svetskog nivoa (prvenstva, kupovi, finalni turniri svetske lige i druga takmičenja),\nLetnjim i zimskim Univerzijadama,\nLetnjim i zimskim Olimpijskim festivalima mladih Evrope,\na evidentiraju se sve kategorisane sportske grane u kojima nastupaju sportisti Srbije.\nPodaci koji su se prikupljali obuhvataju:\nMesto i vreme održavanja takmičenja\nKategorija u kojoj se sportista takmiči\nDisciplina u kojoj se sportista takmiči\nU cilju unapređenja ove delatnosti 2008. godine Zavod je otpočeo sa realizacijom projekta „Rezultati sportista Srbije“ uz punu podršku Ministarstva omladine i sporta gde se unos i dostavljanje podataka vrši elektronskim putem. Nakon potpisanog „Sporazuma o saradnji“ između predstavnika Granskih saveza, Zavoda za sport i medicinu sporta Republike Srbije i Sportskog saveza Srbije, predstavnici granskih saveza se putem jednodnevne obuke osposobljavaju za korišćenje aplikacionog programa i dobijaju nalog (User name i Password) za korišćenje programa. Elektronskim putem korišćenjem odgovarajućeg softvera za standardizovan unos i čuvanje podataka predstavnici granskih saveza Srbije unose podatke o učešću i rezultatima sportista na velikim međunarodnim takmičenjima. Aplikacioni program za unos podataka elektronskim putem nalazi se na sajtu Zavoda. Publikacija «Rezultati sportista Srbije – godišnji pregled 2009», prvi put pored rezultata sa međunarodnih takmičenja, prikazuje i rezultate sa državnih prvenstava.


Brnabić: Srbija posvećena unapređenju saradnje sa Kinom i evropskim zemljama - Izazov\nBrnabić: Srbija posvećena unapređenju saradnje sa Kinom i evropskim zemljama\nNovi magazin 27. novembra 2017. 13:26\nPremijerka Srbije Ana Brnabić danas je na Samitu Kine i zemalja Centralne i Istočne Evrope (CIEZ) u Budimpešti poručila da je Srbija u potpunosti posvećena unapređenju sveukupnih odnosa Kine i zemalja tog regiona, saopšteno je iz njenog kabineta.\nOna je istakla da je format „16+1“ saradnje sa Kinom izuzetno značajan mehanizam saradnje na visokom političkom nivou u oblasti ekonomije i da je važan za jačanje saradnje Kine sa Evropskom unijom.\nBrnabić je ocenila da je važno to što se tokom skupa u Budimpešti sastaju premijeri zemalja okupljenih u toj inicijativi i razgovaraju o saradnji.\n„Izuzetno sam ponosna što moja zemlja predstavlja jednu od tačaka gde se ukršta Novi put svile, na liniji rute Ekspresne pomorsko-kopnene linije, gde će upravo u Beogradu biti obeleženo otvaranje radova na projektu modernizacije pruge Beograd-Budimpešta“, kazala je predsednica Vlade Srbije.\nUkazala je da projekat Srbije, Mađarske i Kine za modernizaciju železničke pruge Beograd-Budimpešta, predstavlja prvi prekogranični projekat u tom formatu saradnje, koji je od ogromnog značaja za Srbiju i zemlje regiona u celini.\n„Srbija intenzivno nastavlja sa realizacijom zajedničkih projekata u oblasti infrastrukture i dalje je na vrhu liste zemalja sa najvećim brojem zajedničkih realizovanih i ugovorenih projekata u toj oblasti sa Kinom“, istakla je Brnabić.\nOna je dodala da je saradnja u okviru mehanizma „16+1“ za Srbiju plodonosna i izdvojila Sporazum o ukidanju viza za građane Srbije i Kine na period do 30 dana, i uspostavljanje avio-linije Hajnan erlajnza Beograd-Peking.\nSrbija, po njenim rečima, pridaje veliki značaj unapređenju finansijske saradnje Kine sa zemljama Centralne i Istočne Evrope.\nDodala je da je ponosna jer je predstavništvo Kineske banke (Bank of Ćina) počelo sa poslovanjem u Srbiji početkom ove godine, odakle će pokrivati Grčku, Rumuniju, Bugarsku, Albaniju i sve bivše jugoslovenske republike.\nBrnabić je najavila otvaranje Kulturnog centra Srbije u Pekingu, a Kineskog kulturnog centra u Beogradu, čije je temelje postavio predsednik Kine Si Đinping tokom prošlogodišnje posete Beogradu.\n„U cilju postizanja još većih zajedničkih uspeha, od velikog je značaja sinergija nacionalnih razvojnih strategija naših zemalja. Uprkos našim različitostima, moramo međusobno da se podržavamo i podstičemo, jer jedino tako možemo da postignemo zajednički uspeh, što je i cilj ove, kao i inicijative Pojas i put“, kazala je ona.\nNa skupu u Budimpešti potpisan je komercijalni ugovor o projektovanju i izvođenju radova na izgradnji autoputa Preljina-Požega i protokol Generalne uprave za kontrolu kvaliteta, inspekciju i karantin Kine i Ministarstva poljoprivrede, šumarstva i vodoprivrede Srbije o inspekciji, karantinu i veterinarskim sanitarnim zahtevima za izvoz goveđeg mesa iz Srbije u Kinu.\nDanas će biti potpisan ugovor o izgradnji „toplodalekovoda“ Obrenovac-Novi Beograd i projekat za obradu i odlaganje gradskih otpadnih voda iz centralnih delova Beograda.


CEO Summit Beograd ONLINE 2.12. & 3.12. 2020 | Samit privrednih lidera Philip Zepter\nrazgovor vodi Milan Ćulibrk, glavni i odgovorni urednik, NIN\nBiznismen Philip Zepter, koji vrlo retko učestvuje na ovdašnjim biznis forumima, a poslednji intervju za srpske medije dao je pre tri godine, biće gost ovogodišnjeg CEO Samita – Samita privrednih lidera, koji će biti održan 2. i 3. decembra u Beogradu.\nOn je jedan od najbogatijih Srba, čije bogatstvo je procenjeno na nekoliko milijardi evra, svojevremeno je bio i na listi bogataša magazina Forbs, ali i poljskog magazina Vrpost.\nTokom više od 30 godina poslovanja u srpsku privredu do sada je, kao vlasnik kompanije Zepter International, uložio oko 250 miliona evra. Investirao je u i srpski sport. Preko Zepter sportskog fonda stipendirani su danas najpoznatiji srpski sportisti, poput atletičarki Ivane Španović i Dragane Tomašević, rvača Davora Štefaneka i Kristijana Frisa, strelkinja Ivane Maksimović i Adree Arsović, kajakaša Ognjena Filipovića i Dragana Zorića, plivača Ivana Lenđera i drugih.\nSa suprugom Madlenom Cepter u srpsku kulturu uložio je oko 50 miliona evra, osnovao Muzej „Zepter“ i Operu i teatar „Madlenianum“ .\nNa CEO samitu Zepter će sa urednikom nedeljnika NIN, Milanom Ćulibrkom, razgovarati o tome kako u okruženju punom neizvesnosti, dok se ne pronađe trajno rešenje za zdravstveni problem, obezbediti povratak na staze ubrzanog privrednog rasta, kako zadržati postojeća radna mesta, kao i kako nastaviti sa investicijama. Jedna od tema biće i da li se prelaskom na nove tehnologije mogu neutralisati negativne posledice pandemije.\nZepter International je multi-brend, multinacionalna kompanija koja proizvodi, prodaje i distribuira ekskluzivne, visokokvalitetne proizvode, uglavnom putem sopstvene prodajne mreže, ali i u svojim prodajnim salonima. Zajedno sa Zepter Finance Holding AG, vodećom kompanijom iz oblasti finansija, bankarstva i osiguranja, ona posluje u okviru Zepter grupe.\nSvakih 10 sekundi negde u svetu započne nova prezentacija Zepter proizvoda, jer je kompanija Zepter prisutna na pet kontinenata, u više od 60 zemalja sveta. Kompanija Zepter poseduje osam fabrika u Švajcarskoj, Nemačkoj i Italiji i više od 320.000 kvadratnih metara poslovnog prostora na najboljim lokacijama u metropolama širom sveta. Proteklih 25 godina bile su veoma uspešne za kompaniju Zepter, čije proizvode je kupilo više od 80.000.000 zadovoljnih korisnika.\nIako se kompanija Zepter prvenstveno bavi direktnom prodajom putem lične prezentacije proizvoda, ona poseduje i brojne prodavnice i salone koji se nalaze u najprestižnijim ulicama velikih gradova kao što su: Atina, Barselona, Beograd, Budimpešta, Čikago, Monte Karlo, Moskva, Minhen, Pariz, Prag, Vankuver, Varšava, Zagreb itd.\nZepterova priča o uspehu započela je pre više od tri decenije, 1986. godine, osnivanjem kompanije sa sedištem u Lincu, u Austriji. Prva fabrika nalazila se u Milanu, u Italiji, i proizvodila je vrhunsko Masterpiece posuđe i umetničke dekorativne predmete za sto. Širom sveta, Masterpiece posuđe još uvek je sinonim za nenadmašnu i dugotrajnu vrednost, a moderna fabrika – Menfi Industria iz Milana, koja proizvodi više od 1.000.000 komada posuđa godišnje, postala je glavno sedište i mesto u kome je rođena Zepter imperija, sa poslovnim prostorom od 24.000 kvadrata.\nZepter grupa je proširila svoju delatnost izlaskom na tržište medicinskih aparata 1996. godine. Kupovinom švajcarske kompanije Bioptron AG, kompanija Zepter je zakoračila u oblast svetlosne terapije. Više od 2.000.000 ljudi ima Bioptron sistem svetlosne terapije i to je jedan od najpoznatijih Zepter proizvoda, priznat širom sveta.\nIste, 1996. godine, švajcarska kompanija Intercosmetica Neuchâtel SA postala je deo Zepter grupe. Značajnim ulaganjima u proizvodna postrojenja, istraživanje i razvoj, otvorene su nove proizvodne linije i biotehnološka laboratorija. Kapaciteti su udvostručeni, a proizvodnja je fokusirana isključivo na vrhunsku kozmetiku. Danas, Intercosmetica Neuchâtel SA proizvodi oko 5.000.000 kozmetičkih preparata godišnje. Ubrzo posle ove strateške investicije, kompanija je prenela svoje sedište u Švajcarsku i nastavljena je ekspanzija na nova tržišta i nove tehnologije.\nDanas, osam Zepter fabrika, lociranih u Nemačkoj, Italiji i Švajcarskoj, svakodnevno proizvodi na stotine vrhunskih kućnih aparata.


Pauza tokom koje vlada pozitivna tenzija – FK Partizan\nPauza tokom koje vlada pozitivna tenzija\nPolusezona koja je za nama je donela najpre puno bure i stresa ali je zatim nastavljena i dovršena na najbolji mogući način – toliko dobro da jedva čekamo januar (pripreme) i februar (nastavak takmičenja) 2021. godine.\nPartizan je u jesenjem delu ove sezone 2020/21 odigrao ukupno 24 takmičarske utakmice u tri takmičenja a rezultati su sledeći:\nOd početka do kraja meseca avgusta je na klupi sedeo Savo Milošević i u tom mesecu je prebrođena prva evropska prepreka, ali je zato u domaćem šampionatu Partizan izgubio dve utakmice i time već tada zaostao za srpske prilike velikih 6 bodova u odnosu na vodeću ekipu na tabeli. Za poraz u Novom Pazaru (2:3) nema nikakvog opravdanja, dok je samo rezultatski istovetan poraz u Novom Sadu bio jedna potpuno druga priča – simbioza sopstvenog manjka koncentracije u više navrata, velikih sudijskih grešaka na štetu Partizana i manjka sportske sreće kada su u pitanju crno-beli, koji su praktično do 90. minuta, uprkos igraču manje na terenu čitavo drugo poluvreme, imali pobedu i sva tri boda u džepu.\nPoraz u Novom Sadu je uslovio odlazak sa klupe Sava Miloševića, kome su sudijske nepravde u toj utakmici i bukvalno prelile čašu žuči – napunjene brojnim sudijskim greškama na štetu Partizana, počinjenih u periodu Savinog skoro jednoipogodišnjeg bivstvovanja na klupi.\nOdlazak Sava Miloševića sa pozicije šefa struke i dolazak Aleksandra Stanojevića na to mesto je obavljen na jedan dostojanstven način, potpuno netipičan za balkanske prostore. Gospodski maniri razmenjeni između dvojice ne samo kolega nego puno duže i prijatelja, Sava i Saleta, iskazani i u klupskim prostorijama, a onda i u trening centru u „Zemunelu“, uz javno obraćanje bivšeg trenera putem klupskog sajta i i njegove snažne poruke koje je tom prilikom poslao na rastanku – to je nešto što će se pamtiti.\nAleksandar Stanojević je tako početkom septembra preuzeo mesto šefa stručnog štaba, ali i ekipu koju nije on stvarao i okupio, niti je sa njom prošao ono što je krucijalno za svakog trenera – temeljne i ozbiljne pripreme za takmičenja, ali isključivo po sopstvenom nahođenju i po sopstvenoj trenerskoj viziji. Prelazni rok jeste u tom trenutku još trajao, ali se u njemu moralo biti aktivan uprkos činjenici da u isto vreme na svaka tri dana igraš takmičarske utakmice, jednu bitniju od druge. Partizan je pobedio prve dve prvenstvene utakmice, uz dosta muka je prebrodio i drugu evropsku prepreku u kvalifikacijama, a onda je nesrećan žreb tako hteo da u 3. kolu kvalifikacija em dobijemo rivala koji je u tom trenutku bio lider u šampionatu Belgije (danas nije lider, ali je i dalje pri vrhu tamošnje tabele), em se ta eliminaciona utakmica igrala na njegovom terenu. Partizan je dobro izgledao u Belgiji u tih 90+30 odigranih minuta, nije ni po čemu bio slabiji od protivnika, ali je golom primljenim u produžecima ispao. Ti događaji su obeležili mesec septembar.\nPočetak oktobra je obeležen prodajom Sadika (još u septembru je prodat Miletić), odlaskom još nekih igrača, ali i dolaskom više novih igrača koje je lično trener Stanojević zahtevao – u pitanju su Miljković, S. Marković, Obradović, Jojić, Holender i Bajbek. Svi oni su, sa izuzetkom Svetozara Markovića, stigli u klub sve samo ne potpuno spremni za takmičenja. Partizan je svesno ušao u takav rizik, svestan da se radi o kvalitetnim fudbalerima koji bi, da su u tom trenutku bili i takmičarski spremni, verovatno završili na nekim drugim evropskim, znatno bogatijim i fudbalski atraktivnijim destinacijama, a ne u Srbiji (u koju su se prva četvorica i vratili, s obzirom da već imaju iza sebe jedan mandat u crno-belom dresu). Uveren da dobija značajan dodatni kvalitet u tim igračima, pa makar se na ispoljavanje tog kvaliteta i čekalo neko vreme, klub je angažovao ove igrače i time je trener Stanojević dobio mnogo širi igrački kadar sa kojim je pojačana konkurencija na više mesta u timu.\nOktobar nam je doneo pet prvenstvenih mečeva sa bilansom 2-2-1, što za kriterijume Partizana ne može biti ocenjeno dobrim bilansom. Remi u Gornjem Milanovcu (1:1) jednostavno nije smeo da se desi, jer se do finiša vodilo, a i značajan deo utakmice se igralo sa igračem više. Bio je to veliki kiks Partizana i to direktno pred derbi koji je takođe okončan istovetnim remijem, u meču u kojem je Partizan ponovo dugo vodio, da bi u poslednjoj četvrtini utakmice primio gol iz penala i ostao bez dva velika boda. Na sve ovo se nadovezao neshvatljiv poraz u Nišu, bukvalno iz jednog jedinog udarca koji je upućen na gol crno-belih! Prosto je neverovatno da je Partizan u G. Milanovcu i u Nišu došao ukupno samo do jednog boda, jer je po svemu viđenom, uprkos činjenici da crno-beli u tim mečevima nisu briljirali, tu moralo da se osvoji minimum 4, ako ne i svih 6 bodova. Ne moglo, već moralo!\nAko je avgust bio stresan na svoj, septembar na svoj, a oktobar opet na neki svoj sopstveni način, onda su novembar i ta prva polovina decembra bili sa igračkog aspekta vrlo dobri, a sa rezultatskog aspekta čak odlični za Partizan! Crno-beli su odmah nakon poraza u Nišu (26.10.2020.) ušli u jednu pobedonosnu seriju, koja nije prekinuta sve do kraja polusezone. Odigrano je 8 takmičarskih utakmica (7 u prvenstvu, kao i utakmica osmine finala kupa Srbije), slavljeno je svih 8 pobeda, sa ukupnom gol razlikom 15:1, pri čemu Partizan u poslednjih šest utakmica (pet u ligi i pomenuta u kupu) nije primio nijedan jedini gol! U ovom jednoipomesečnom periodu su itekako postali vidljivi „ruka i potpis trenera“, njegova trenerska vizija i strategija, pri čemu trener Stanojević od onih pomenutih novajlija koje su stigle početkom oktobra u klub „dočekao“ na terenu potpuno ispoljeni kvalitet jedino kada su u pitanju Svetozar Marković, Holender i delimično Miljković. Što se tiče Jojića i Obradovića, a znajući o kakvim se karakterima radi – nema nikakve sumnje da će oni nakon zimskih priprema (samo Bog zdravlja da im podari!) biti „top“, da će mnogo značiti Partizanu i da će na kraju sezone 2020/21 oni biti ocenjeni kao potpuno nesporne akvizicije. Što se Bajbeka tiče, tu ostaje jedan znak pitanja u ovom trenutku i ne bismo se bavili nikakvim prognozama, očekujući naravno samo dobar rasplet i u ovom slučaju.\nNavijači Partizana bi trebalo da budu optimisti kada je u pitanju kalendarska 2021. godina. Ako pitate trenera Stanojevića, najteži period je za nama. Ekipa se potpuno stabilizovala, a zimske pripreme treba da donesu jednu dodatnu igračku nadogradnju, a pre toga i jednu maksimalnu i besprekornu fizičku spremu. Pripreme će biti obavljene u ritmu 1 sedmica u Beogradu (08/14.01), 2 sedmice u turskom Beleku (15/29.01.), 1 sedmica „glazura“ u Beogradu (30.01/06.02.). Što se prelaznog roka tiče, ne bi trebalo očekivati neko preveliko “tumbanje“ ekipe, uprkos nekim „bombastičnim“ medijskim najavama čiji smo svedoci već ovih dana. Naravno da garancije tog tipa ne postoje u zemlji u kojoj i Partizan ponajviše živi od odlaznih transfera igrača, ali je intencija šefa struke da, ako je ikako moguće, zadrži uglavnom sve ono što mu od igračkog resursa sada stoji na raspolaganju. Partizanov igrački kadar je trenutno dovoljno širok i dugačak za 19 prvenstvenih utakmica koje se igraju naproleće, počev od 6. februara, kao i za, nadamo se, još sve tri utakmice u Kupu Srbije. Međutim, to ne znači da možda neće doći još neki novi igrač, posebno ako se desi da 1 ili 2 bitna igrača iz sadašnjeg kadra budu prodata i klub tako dođe do značajnog novca. Dakle da ponovimo – neke korenite i obimne izmene igračkog kadra nisu potrebne i do njih sigurno neće doći tokom ove zime.\nKada je u pitanju nastavak takmičenja u prvenstvu, svi znamo kakvu ligu igramo i koliko je trenutnih 9 bodova zaostatka za vodećom ekipom ogroman zaostatak. Uostalom, u tekstu na klupskom sajtu objavljenom pred derbi (tekst od 13.10.2020, sa naslovom „Eto nama dodatne motivacije“, možete ga potražiti u rubrici „Vesti“) vrlo precizno i detaljno je objašnjeno protiv koga i protiv čega se FK Partizan bori svih ovih godina. Nikada pre toga ta borba nije bila tako kompleksna kao sada, poslednjih godina. Klubu zaista nije lako da tu borbu bukvalno svakodnevno vodi, na razne načine i na raznim poljima.\nEto, napišimo ovom prilikom samo jedan frapantan podatak – ispred nas se na tabeli, sa 9 bodova prednosti, nalazi ekipa koja je u poslednje 123 prvenstvene utakmice koje je odigrala (u pitanju su sezone 2017/18, 2018/19, 2019/20 kao i jesenji deo sezone 2020/21) zabeležila „samo“ 107 pobeda! Dakle pričamo o „samo“ 87% dobijenih utakmica, ili skoro „9 od 10“, što je podatak koji na ovakvom jednom velikom uzorku ne postoji sigurno nigde drugde, ni u jednoj drugoj evropskoj državi (za ostale kontinente nismo istraživali).\nMeđutim, predaje ni u ovakvoj situaciji ne sme i neće je biti. Partizan ima dosta povoljan raspored u nastavku šampionata, u prvih 10 kola je čak 6 puta domaćin, a nakon toga se igra derbi u komšiluku. Trener Stanojević je neko ko itekako ume da pravi rezultatske pozitivne serije. To je dokazao i u svom prvom mandatu na klupi crno-belih:\n• Sezonu 2009/10 je, nakon prolećnog preuzimanja tima, završio šampionski sa 7 uzastopnih pobeda!\n• U narednoj sezoni 2010/11 koja je okončana klupskom i njegovom „duplom krunom“, beležimo tokom jeseni čak 11 uzastopnih pobeda Partizana (8 u ligi i 3 u kupu), a na to su se početkom proleća nadovezale još 4 pobede u nizu (3 u ligi i prvo polufinale kupa protiv C. zvezde) = ukupno 15 pobeda u nizu!\n• Tokom jesenjeg dela sezone 2011/12 trener Stanojević i njegov tadašnji tim su zabeležili čak 16 pobeda u nizu u takmičarskim utakmicama (13 u prvenstvu i 3 u kupu)!\nTe serije trenera Stanojevića i ekipa Partizana koje je on vodio sa klupe su bile ostvarivane u pravim ratničkim utakmicama, i to u sezonama u kojima je Partizan, uprkos postojanju tih serija, morao da pobeđuje i u derbijima da bi osvajao titule! Da je tada gubio derbije – ne bi titulu osvojio nijednom! Takva jedna serija, ostvarena ratnički, i danas je na snazi. Dakle to je ta bitna razlika koja odvaja jednu, od neke i nečije druge serije…\nPartizanova konkurencija u Srbiji će itekako morati i tokom proleća da računa sa ratničkim karakterom trenera Partizana, jednom ogromnom ambicijom koju će on sigurno uspešno preneti svakom igraču kojeg postavi u tim. Da li će to biti dovoljno za trofej(e) ove sezone – videćemo. A da li će Partizan „kidati“ besomučno tokom proleća, dokle god postoje i teoretske šanse za osvajanje jednog i/ili drugog domaćeg trofeja – to je sigurno, barem onoliko koliko je sigurno da je danas četvrtak.


DW: Nada iz prošlosti - 25 godina Osnivačkog akta NATO-Rusija\nSvet Autor:DW27. maj. 202213:234 komentara\nIzvor: Vitalii Vodolazskyi/Shutterstock\nOsnivački akt NATO-Rusija iz 1997. godine bio je istorijski pokušaj da Hladni rat konačno postane stvar prošlosti i da se zajednički otvori novo poglavlje saradnje. Dvadeset i pet godina kasnije, to se čini neverovatnim.\nPariz, 27. maj 1997. godine, svečano potpisivanje Osnivačkog akta NATO-Rusija. Za domaćina, francuskog predsednika Žaka Širaka, to je vrhunac diplomatskog približavanja Zapada i Istoka, od 1990. godine, piše Dojče vele.\n„Naš sporazum je uspeh za Rusiju, za NATO, za Evropu. Ali pre svega, to je uspeh za mir i velika nada za naše narode“, poručio je tada Širak.\nNATO i Rusija ne vide jedno drugo kao protivnike - to je ključna rečenica Osnivačkog akta. Dve strane tada su se obavezale da će poštovati suverenitet i teritorijalni integritet svih zemalja, kao i da će se uzdržati od nasilja. Tada je osnovan i Savet NATO-Rusija, kako bi se izgradilo poverenje i utvrdili zajednički ciljevi kada je reč o naoružanju i borbi protiv terorizma.\nZa tadašnjeg nemačkog kancelara Helmuta Kola, taj trenutak je čak značio kraj podele Evrope.\n"Danas se zemlje Atlantskog saveza i Rusija dogovaraju o saradnji koja – i tako je tačno kada to kažem – u istoriji nije viđena", rekao je Kol.\nUstupci na obe strane\nPribližavanje je takođe bilo važno, jer je Osnivački akt otvorio put kao širenju NATO na istok. Nedugo zatim, Poljska, Češka i Mađarska su prve kao bivše članice Varšavskog pakta postale članice zapadnog vojnog saveza, a kasnije i mnoge druge zemlje.\nKako bi izašle u susret Kremlju, SAD i evropske države obećale su Rusiji ekonomsku pomoć, kao i uključivanje u prestižnu grupu vodećih industrijskih zemalja. Ali, što je najvažnije, NATO je poručio da nema nameru u novim zemljama članicama da stacionira nuklearno oružje ili borbene snage. To je naročito bilo važno ruskom predsedniku Borisu Jeljcinu.\n"U novim zemljama članicama NATO neće biti nuklearnog oružja. Konvencionalne oružane snage u Evropi će biti smanjene. U blizini Rusije neće biti vojne infrastrukture. To je čvrsto i obavezujuće obećanje država potpisnica", piše u aktu.\n...a onda je došao Putin\nAli Osnivački akt nije pravno obavezujući međunarodni ugovor, već politički dokument, deklaracija o namerama. U Osnivački akt NATO izričito unosi mogućnost daljeg stacioniranja u zavisnosti od bezbednosne situacije. Vojnim akcijama u Čečeniji, Gruziji, na Krimu i u Ukrajini, Jeljcinov naslednik, Vladimir Putin doveo je do toga da se upravo ta bezbednosna situacija dramatično pogoršala.\nPutin je NATO proglasio za neposrednu pretnju koja remeti njegove planove da susedne države stavi pod ruski uticaj. Na Svetskom ekonomskom forumu u Davosu pre nekoliko dana, generalni sekretar NATO Jens Stoltenberg ocenio je da se napadom na Ukrajinu i pretnjama Zapadu, Rusija veoma udaljila od duha Osnivačkog akta.\n"Putin je želeo manje NATO-a na svojim granicama i započeo je rat. Sada dobija više NATO-a na svojim granicama. Odluka Finske i Švedske da podnesu zahtev za članstvo u NATO je istorijska. To pokazuje da evropsku bezbednost neće diktirati nasilje i zastrašivanje", istakao je Stoltenberg.\nOsnivačkim aktom je uklonjen veo neprijateljstva između Istoka i Zapada, ocenio je predsednik SAD Bil Klinton 1997. Dvadeset i pet godina kasnije, taj veo je postao znatno gušći.\nHladni ratNATOosnivački aktrat u UkrajiniRusijaVladimir Putin


Novi V8 Ferrari dolazi u hibridnoj formi? - Auto Republika\nIpak, nećemo ga videti u Ženevi.\nFerrari će ove godine predstaviti novi superautomobil sa središnje pozicioniranim V8 motorom. Ne radi se o specijalnoj ediciji ili unikatnom modelu, već o regularnom serijskom primerku.\nKao što je i očekivano, novajlija bi po snazi trebalo da nadmaši 488 Pistu sa 720 konja. Takođe, premijera bi trebalo da se održi na posebnom događaju, ne na nekom od automobilskih salona, a isporuke će početi početkom naredne godine.\nŠef Ferrarija, Luis Kamiljerii, najavio je novi model tokom saziva Ferrarijevih investitora za 2018. kalendarsku godinu, dok je neimenovani insajder sugerisao da se radi o hibridnom automobilu.\nS obzirom na opis i glasine, špijunske fotografije prisutne na internetu bi mogle da ukažu na pravac koji možemo očekivati. Brojni prototipovi su viđeni u vidu kamufliranog 488 sa revidiranim panelima karoserije napred i pozadi, dok video snimci otkrivaju da su daleko tiši od regularnog 488, što u najvećoj meri ukazuje na elektrifikovani pogon.\nPred smrt, bivši šef Ferrarija, Serđo Markione, najavio je da kompanija radi na hibridnom V8, koji treba na scenu da stupi 2019. U to vreme, on nije želeo da otkrije za koji model je pogonska jedinica predviđena, ali je obećao da će elektrifikacija postati redovna u Ferrarijevom portfoliju. Kasnije, kompanija je takođe potvrdila da će i budući Purosangue SUV biti dostupan u hibridnoj formi.\nKamiljeri takođe kaže da je na putu potpuno električni Ferrari, koji bi trebalo da se pojavi posle 2022. Nažalost, dodatni detalji nisu poznati.\ntags: ferrari ferrari hibrid Ferrari V8 hybrid v8 špijunaža\nprevious Još malo Golfa 8 pre premijere - nove 4 fotografije\nnext Prosečna flotna emisija štetnih gasova Mercedesa raste uzrokujući rizik od visokih kazni


Prodaja Alibabe 23 mlrd $ u prvih devet sati na Dan samaca\nTanjug 11. novembra 2019. 10:16\nPEKING – Kineski gigant u e-trgovini, Alibaba, saopštio je danas da je prodaja tokom prvih devet sati na „Dan samaca“, koji kompanija organizuje svakog 11. novembra, dostigla 158,31 milijardi juana (22,63 milijarde dolara), što je 25 odsto više u odnosu na prodaju u prvih devet sati na isti dan prošle godine.\n„Dan samaca“, kineski pandan američkom „Crnom petku“ i „Sajber ponedeljku“, koji predsednik i glavni izvršni direktor Alibabe Danijel DŽang promoviše kao 24-časovni onlajn šoping praznik od 2009. godine, beleži ubrzani rast s tendencijom da postane najveći maloprodajni događaj u svetu, prenosi Rojters.\nAlibaba je prošle godine na svojim platformama na „Dan samaca“ zabeležio prodaju vrednu 30 milijardi dolara, bacivši u zasenak 7,9 milijardi dolara ostvarenih u onlajn kupovinama na američki „Sajber ponedeljak“. Prošlogodišnji rast prodaje na ovaj dan bio je 27 procenata, najniži u desetogodišnjoj istoriji tog događaja, što je nagnalo organizatore da potraže sveže ideje.\nTako je ovogodišnji 24-časovni šoping festival počeo nastupima američke pop zvezde Tejlor Svift i domaćih popularnih zvezda kao što je DŽekson Li.\nAlibaba je saopštio da ove godine očekuje preko 500 miliona korisnika koji će učestvovati u ovom šoping događaju, ili za oko 100 miliona više nego 2018.\nOvo je prvi put da na Alibabin „Dan samaca“ na čelu kompanije nije njen dinamični suosnivač DŽek Ma, koji je u septembru podneo ostavku na mesto predsednika kako bi „započeo nov život“.\nOvogodišnja šoping groznica takođe dolazi u vrlo važnom trenutku za kompaniju koja ovog meseca želi da prikupi do 15 milijardi dolara prodajom akcija na berzi u Hong Kongu.


SDP jedina alternativa politici blokova u RS-u - Radio Brčko distrikta BiH\nPočetna/Arhiva/SDP jedina alternativa politici blokova u RS-u\nSDP jedina alternativa politici blokova u RS-u\nSuvad Alagić14.04.2014. - 11:55\nNa političkoj sceni Republike Srpske aktuelna je politika blokova koja umjesto da se bavi suštinskim socijalnim i ekonomskim pitanjima građana kao što je diskriminacija povratnika, pitanje jezika, omogućavanje biračkog prava svima, za temu ponovo ima referendum i pripajanje EU RS-a i BiH, tako da je jedina alternativa toj politici politika SDP, kazao je danas u Brčkom Mirsad Đapo, potpredsjednik SDP BiH, povjerenik za SDP Bijeljinu i zamjenik predsjednika Vijeća naroda u RS-u. Po pitanju povratnika ništa bolja situacija nije ni u F BiH, a poseban problem će se desiti u Brčkom gdje zbog pasivnosti aktuelne vlasti oko 40% Brčaka neće imati pravo glasa na predstojećim izborima, napomenuo je Đapo.\nIzet Banda, predsjednik RO SDP BiH, sa sjedišem u Brčkom je kazao da se članstvo povećava svakog dana, a da su nedavno formorani i obnovljeni matični odbori SDP-a u Loparama, Mačkovcu, Pelegićevu, Donjem Žabaru, Bosanskom Šamcu i Koraju.\nZbog svih navedenih problema koje povratnici imaju SDP BiH će se obratiti svim relevantnim domaćim i stranim institucijama, napomenuo je još Mirsad Đapo.


Na sednici Odbora Skupštine Srbije za finansije, republički budžet i kontrolu trošenja javnih sredstava Petrović je rekao da će mali planirani deficit omogućiti smanjenje javnog duga 2018. godine za dva procentna poena sa 65 na 63 odsto bruto-domaćeg proizvoda (BDP), ali i u tom slučaju dug i dalje ostaje visok i treba ga smanjivati.\n„Nizak deficit republičkog budžeta, kao i budžeta opšte države treba zadržati u dužem periodu“, rekao je Petrović i pohvalio to što su povećana sredstva za javne investicije, ali je zamerio što je najveći deo namenjen infrastrukturi, a ne zdravstvu, školstvu i zaštiti životne sredine.\nMinistarstvo odbrane i Ministarstvo unutrašnjih poslova će dobiti najviše novca iz budžeta za 2018. godinu, ali se, kako je objasnio „ne vidi za koje namene, a to je neophodno znati jer i vodovodi i kanalizacije su u lošem stanju“.\nDodao je da Fiskalni savet zamera što prosečne penzije nisu vraćene na nivo od pre smanjenja, iako tadašnja kriza javnih finansija više ne postoji.\n„Penzije su stečeno pravo i vezane su za visinu uplate doprinosa, a mogle bi biti i pravno osporene, pa bi tako mogao nastati dodatni trošak. Nije više opravdano produžavati privremene mere smanjenja penzija“, rekao je Petrović.\nFiskalni savet ima primedbu što nije ukinuta kontrola zapošljavanja u javnom sektoru i umesto toga analizirano gde ima viška, a gde manjka zaposlenih.\nZarade u javnom sektoru su, kako je rekao, iznad ekonomske snage zemlje.\n„Izdaci za plate moraju da rastu sporije od rasta BDP, pa je neophodno smanjivati fond za plate, koji će i naredne godine biti isti kao i ove, i iznosiće 8,3 odsto budžeta“, ocenio je Petrović.\nOn je rekao da povećanje plata u javnom sektoru za narednu godinu nije urađeno po uređenom sistemu jer je neko dobio 10 odsto, neko pet, a neko ništa.\nPoslanik Srpske napredne stranke Veroljub Arsić rekao je da je iznenađen stavom i mišljenjem Fiskalnog saveta o predlogu bužeta za 2018. godinu.\n„Da li se svađaju međusobno ne znam, ali izgleda da su posvađani sami sa sobom“, ocenio je Arsić.\nArsić je protumačio da je Fiskalni savet „dao sebi za pravo“ ne da oceni politiku Vlade Srbije, nego zakonodavne procese u Skupštini, i da tvrdi da su zakoni koje donosi Skupština Srbije nepravedni.\nOn je rekao da je bio poslanik 2014. godine kada je Fiskalni savet tražio još dramatičnije smanjenje plata i penzija i otpuštanje više desetina hiljada ljudi, dok sada traži da se penzije vrate na prosečan nivo iz 2014. godine.\n„Neko ko je pre dve godine tražio da se penzije smanje za 50 odsto, sada traži da se vrate na nivo kolike su bile u 2014. godini i tvrdi da za ovim predloženim merama nema potrebe“, rekao je Arsić.\nPo rečima Arsića, mere fiskalne konsolidacije srazmerne su fiskalnoj moći onih koji spadaju pod mere.\nKomentarišući primedbu Fiskalnog saveta o visini iznosa za Ministarstvo odbrane i zahtev da Skupština bude upoznata s namenom tog novca, Arsić je poručio Fiskalnom savetu da pročita Zakon o javnim nabavkama, Zakon o Narodnoj skupštini i skupštinski Poslovnik o radu.\n„Odbor za bezbednost tretira i podnosi izveštaj Skupštini. Nemojte da se mešate u naš posao“, rekao je Arsić.\nPoslanik Demokratske stranke Goran Ćirić je rekao da su prihodi budžeta od poreza na dodatu vrednost (PDV) na domaće proizvode planirani u budžetu za narednu godinu od 75 milijardi dinara i šest puta su veći od prihoda od tog poreza na uvoznu robu, a to govori kuda ide domaća privreda.\nOn je rekao da prihodi od PDV na domaću robu opadaju, a od uvozne robe rastu, dok je prošle godine odnos bio 1:3.\n„Javni dug je od 2012. godine porastao za 15 milijardi, da li ste izračunali efekte takvog zaduženja i kada ćete doneti strategiju za upravljanje javnim dugom kojim bi se sa 65 spustio na 45 odsto koliko je iznosio 2012. godine?“, pitao je Ćirić ministra finansija.\nĆirića je interesovalo i da li ministar Dušan Vujović za izračunavanje duga Beograda koristi istu metodologiju kao i gradonačelnik Siniša Mali, ili neku svoju.\nDodao je da je nedopustivo da se četvrti put produžava rok za upis javne svojine i upitao da li je to odgovornost Vlade Srbije.\nŠef poslaničke grupe Pokreta „Dosta je bilo“ Saša Radulović je rekao da se svojevremeno protivio smanjenju plata radi smanjenja budžetskog deficita, a da ni sada nije učinjeno ništa da se uštede nađu tamo gde se neracionalno troši.\n„I ove godine će država novcem građana platiti aktivirane garancije za kredite Er Srbije, Železnica i Srbijagasa od 30 milijardi, kao i 20 milijardi za razne sudske presude što govori da u državi nije napravljen red“, rekao je Radulović.\nPoslanik Srpske radikalne stranke Zoran Krasić je od Vlade Srbije zatražio da Skupštini dostavi podatke kako su potrošeni svi međunarodni krediti, a Ministarstvo finansija je upitao da li su u budžet za 2018. godinu uključili sve korisnike budžetskih sredstava.\nPredstavnici opozicije ukazali su i na to da im nije ostavljeno dovoljno vremena da se upoznaju sa predlogom budžeta i pratećim finansijskim zakonima.\nZa odlazak u penziju: Manje staža - više godina\nViše iz ove kategorije « Predaja imovinskih karata do 31. januara: Šta imaju funkcioneri države?\tRusija objavila spisak „stranih agenata“: Radio Slobodna Evropa i Glas Amerike na listi »


Srbija: Nagradna igra "Uzmi račun i pobedi" i ove godine\n24. jan. 2018. 08:14 Objavljeno u OSTALO\nNagradni fond “Uzmi račun i pobedi 2018” biće značajno vredniji nego prošle godine i sastojaće se od većeg broja automobila i stanova koji će biti dodijeljeni učesnicima u nagradnoj igri, tokom javnog izvlačenja, saopšteno je nakon današnje sjednice Vlade Srbije.\n“Imajući u vidu veliki uspjeh prvog kruga u kojem je prema istraživanju Nacionalne alijanse za lokalni ekonomski razvoj /NALED/ učestvovalo gotovo 40 odsto građana i poslato više od 85 miliona računa, Vlada je usvojila zaključak o organizovanju novog ciklusa nagradne igre”, navodi se u saopštenju.\nVlada je ocijenila da je rekordni odziv građana značajno doprinio jačanju poreske kulture građana i privrede i izgradnji svijesti o važnosti plaćanja poreza i odgovornog poslovanja za dobrobit cijelog društva.\nTokom tri mesjeca nagradne igre, evidencija prometa preko fiskalnih kasa povećana je za 33 odsto kod malih obveznika, kod kojih je siva ekonomija najzastupljenija, a poreski inspektori registrovali su za četvrtinu manje prekršaja u izdavanju fiskalnih računa, dodaje se u saopštenju.\nU istom periodu zabilježen je rast bezgotovinskih transakcija za 18,5 odsto.\nPriređivač novog ciklusa nagradne igre “Uzmi račun i pobedi” biće Vlada Srbije u saradnji sa NALED-om i privredom okupljenom u Savezu za fer konkurenciju. Srna\nKljučne riječi: fiskalni racun, nagradna igra, srbija, uzmi račun i pobedi\nIzvučeni dobitnici nagradne igre “Kupujmo domaće – proizvedeno u Srpskoj”\nTegeltija: Mali poslodavci neće izdavati fiskalni račun\nU Grčkoj nema plaćanja bez fiskalnog računa


Lekari: Broj revakcininsanih u Srbiji nedovoljan, moguć novi talas na jesen – RTV SUNCE Arandjelovac\nHome » Svet » Lekari: Broj revakcininsanih u Srbiji nedovoljan, moguć novi talas na jesen\nKrizni štab je popuštanje mera opravdao „stabilnom“ epidemiološkom situacijom i time što ne raste broj novozaraženih na dnevnom nivou. Mere su relaksirane bez obzira na to što je popuštanje ranije najavljeno od 21. juna, pod uslovom da bude 50 odsto revakcinisanih građana – što nije ispunjeno.\nVirusolog Milanko Šekler i pulmolog Dejan Žujović upozorili su za N1 da je revakcinisano svega 39 odsto građana i da, uzimajući u obzir i one koji su preležali Kovid, veliki deo populacije „ostaje rezervoar za širenje virusa“.\nOni smatraju i da su nove mere loše prezentovane, jer akcenat nije stavljen na to da i dalje treba poštovati lične mere zaštite – poput nošenja maske u zatvorenom prostoru.\n„Virus se ne prenosi zato što nešto radi duže ili što ima više ljudi, već što ima fizičku mogućnost da pređe sa čoveka na čoveka koji su blizu jedan drugom i ne nose maske„, rekao je Šekler.\nŽujović kaže da je 39 odsto revakcinisanih i manje od milion onih koji su preležali kovid „apsolutno nedovoljno“ za kolektivni imunitet.\nOna je za RTS rekla da je to najmanji broj pacijenata od otvaranja bolnice, ali da su „brojke nešto što je relativno“ i da se mogu lako promeniti.\nPrethodna: RTV Sunce – Nov školski inventar i nova stolarija za školu u Junkovcu\nSledeća: RTV Sunce – TOA – Program ulice nasmejanih lica


Kelhar: Maksimalno se trudim da opravdam poverenje - Domaći fudbal, Fudbal, Top News\nKelhar: Maksimalno se trudim da opravdam poverenje\nAleksandar Milosavljević 25.03.2014., 15:43\nBez obzira što je u redove najtrofejnijeg srpskog kluba došao u finišu prelaznog roka, povremeni reprezentativac Slovenije Dejan Kelhar, vrlo brzo se uklopio u sistem rada trenera Slaviše Stojanovića.\nOlakšavajuća okolnost svakako je bila i ta što su njih dvojica od ranije sarađivali u nacionalnom timu „zmajčeka“. Ipak, utisak je da su presudni faktori bili Dejanov profesionalizam i kvalitet koji prikazuje u Zvezdinom dresu. Za vrlo kratak period, poput svog sunarodnika Pečnika, uspeo je da ostvari odličnu komunikaciju sa ostatkom tima, o čemu svedoči i slika sa prethodne utakmice u Novom Sadu, kada je posle jedne greške skoro čitav tim prišao Kelharu da ga ohrabri i podrži.\n„Odlično se osećam u Beogradu. Od ranije sam znao koliko je Zvezda veliki klub, još dok sam počinjao da igram fudbal bio sam upoznat sa veličinom crveno-belih. Maksimalno se trudim da opravdam poverenje trenera i saigrača, posvećen sam radu na treninzima i poboljšanju svoje igre u segmentima u kojima je to potrebno. Mnogo mi znači što uz sebe imam Savu Pavićevića sa kojim se odlično slažem i verujem da verujem da ćemo iz meča u meč funkcionisati sve bolje“ – ističe Kelhar u izjavi za zvanični sajt kluba.\nOd kada je stigao u Ljutice Bogdana iskusni defanzivac ne zna za poraz u zvaničnim mečevima. Svih pet do sada odigranih susreta završio je kao pobednik, a do kraja sezone ostalo je još deset kola, odnosno 30 bodova u opticaju.\n„I malo i mnogo rekao bih. Ušli smo u seriju pobeda, međutim, ne opterećujemo se brojevima i statistikom, već samo nama i našom igrom. Već narednog vikenda pred nama se nalazi novi ispit, protiv Voždovca, koji je kvalitetna ekipa, o čemu svedoče njihovi rezultati i igre u prolećnoj polusezoni. Mi takođe, radimo pakleno što pokazuje sa koliko ozbiljnosti pristupamo narednom meču. Igramo na našem stadionu, pred našim navijačima i očekujemo da ostvarimo novi trijumf i zadržimo prvo mesto na tabeli“ – konstatovao je Dejan Kelhar.\nDejan KelharFK Crvena zvezda\nPrethodna vest Vujačić umesto u Partizanu završio u Veneciji\nSledeća vest Tohir otkrio koga je od napadača naciljao Inter


Naslovnica NAJNOVIJE Sport Počele 55. MOSI u Priboju\nPribojskim stadionom prodefilovalo je 29 ekipa iz isto toliko opština i gradova Srbije, Crne Gore i Bosne i Hercegovine. Različita mesta, interesovanja i sportsko iskustvo ali slične želje i očekivanja sportista.\n“Bitno je da steknem nove drugare i druženje, mada sve to možemo da ostavimo po strani jer mi smo prvenstveno došli ovde da osvojimo medalju. Druženje između igrača iz svih gradova, međusobno druženje, tako da pre svega dobra manifestacija za mlade sportiste a ujedno i takmičenje na sportskom nivou”, rekao je jedan od takmičara.\n“MOSI je jedno veliko iskustvo za nas sportiste, s obzirom da treniram atletiku ne očekujem puno jer je baš jaka konkurencija,da se provedem lepo”, dodao je drugi učesnik manifestacije.\nŠto se tiče samih MOSI, tu imamo 15 takmičenja,15 različitih disciplina,sve muške discipline su zastupljene, s tim što je u ženskoj konkurenciji zastupljeno 11 disciplina”, rekao je predsednik Sportskog saveza Priboja Filip Komarica.


► Ubistvo autističnog Palestinca izazvalo proteste i poređenje sa smrću\nFoto: Beta, AP / Joe Giddens\nUbistvo mladog Palestinca Ejada Halaka koji je išao u školu za osobe sa posebnim potrebama upoređuje se sa smrću Džordža Flojda u SAD i izazvalo je čitav niz malih demonstracija protiv nasilja policije koje prevazilaze jevrejsko arapske podele.\nTakvi gestovi međutim ne mogu da uteše porodicu ubijenog Ejada koja se ne nada da će policajci koji su ga ubili biti kažnjeni.\nŠta se tačno desilo u subotu ujutru ostalo je nejasno.\nPorodica kaže da je Ejad noseći bedž koji ga identifikuje kao osobu sa posebnim potrebama izašao iz kuće i i uputio se u obližnju školu.\nPolicija je rekla da su policajci u Starom gradu primetili muškarca kako nosi "sumnjiv predmet koji je izgledao kao pištolj".\nOn se nije povinovao pozivima da stane i policija je rekla da je otvorila vatru i "neutralisala" ga posle potere.\nEjadova učiteljica koja ga je pratila na poslednjem putu do škole izjavila je za izraelski TV Kanal 13 da je više puta viknula policajcima da je on osoba sa posebnim potrebama i pokušala da zaustavi pucnjavu.\n"Nisu me slušali. Nisu želeli da me slušaju", rekla je ona i dodala da su u mladića ispaljena tri metka, pa je pao na zemlju, moleći je da mu pomogne i onda uspeo da pobegne i da se sakrije na mestu gde se nalazi kanta za đubre. Policajci su ga sledili i ubili ga.\nNajmanje pet rupa od metaka ostalo je u obližnjem zidu.\nRoditelji ubijenog su odmah pohitali na mesto ubistva ali im nije dozvoljeno da ga vide.\nPolicajci su kasnije došli u njihovu kuću, psovali ih i tražili oružje, a porodica je naknadno rekla da ništa nije nađeno.\nIzraelsko Ministarstvo pravde je saopštilo da su dva policajca stavljena u kućni pritvor ali drugi detalji nisu obelodanjeni niti je objavljen snimak bezbednosne kamere, a otac žrtve Kiri Halak nije ništa čuo od istražitelja.\nŠirom Izraela međutim ubistvo Halaka nije zaboravljeno uprkos pažnji sveta usmerenoj na nerede u SAD.\nDesetine ljudi, uglavnom izraelskih Jevreja, marširalo je u subotu uveče kroz centar Jerusalima da osudi ubistvo. Demonstracija je tokom nedelje bilo i u arapskim gradovima.\nInspirisani protestom u SAD demonstranti su nosili transparente na kojima je pisalo: "Crni životu su važni" i "Palestinski životi su važni" i pokazivali fotografije Flojda i Halaka.\nVelike demonstracije zbog ubistva Palestinca planiraju se u subotu u Tel Avivu.\n"Ima li nečeg usamljenijeg od autistične osobe koja se pokriva i trese u strahu u šupi za đubre ne shvatajući šta se dešava i zašto, dok policajci prazne šaržer metaka u njega. Blagi bože oni su ga pogubili. Da se to desilo mom sinu bilo bi mi teško da i dalje da živim", napisao je kolumnista Hareca Rogel Alfer, otac odraslog autističnog deteta.\nEjad Halak voleo je da gleda crtane filmove, da se lepo oblači i sanjao je o tome da se oženi jednog dana, a omiljena aktivnost bila mu je šetnja do škole gde je dobrovljno radio u kuhinji spremajući obroke za učenike sa posebnim potrebama.\nDve nedelje pre njegovog ubistva ubijen je mentalno oboleli Arapin ispred izraelske bolnice pošto je napao čuvara.\nZa Palestince sa okupirane Zapadne obale i anektiranog istočnog Jerusalima ti slučajevi odražavaju uverenje da su pripadnici izraelskih snaga laki na obaraču kada se suoče s osumnjičenim Arapima\ndzodz flojd /\nTrojica belaca optuženi za smrt Afroamerikanca\nTužilaštvo u SAD podiglo je optužnicu protiv trojice muškaraca za ubistvo Afroamerikanca Ahmada Arberija u februaru ove godine u Džordžiji, dok je džogirao.


Erste dobitnik nagrada za najbolju privatnu banku u regionu CIE i Austriji – Bankar.rs\nHome/ANALIZE/Erste dobitnik nagrada za najbolju privatnu banku u regionu CIE i Austriji\nErste privatno bankarstvo je takođe dobitnik nagrade „Najbolja privatna banka u Austriji za 2020. godinu“, koju dodeljuju ova dva stručna časopisa koji su deo Financial Times grupe.\n„Proširili smo svoj portfolio uključivanjem novih investicionih proizvoda i struktura razvijenih isključivo za privatno bankarstvo, sa posebnim fokusom na diskreciono upravljanje portfolijom i ESG rešenja“, objasnio je Mihael Trothan, rukovodilac prodaje u sektoru stanovništva i razvoja poslovanja u CIE. „Tokom trajanja mera izolacije uvedenih zbog pandemije, naši klijenti su mogli da se oslone na široko priznatu Erste platformu za digitalno bankarstvo George, putem koje je realizovan rekordni broj transakcija, dok su naši sistemi za trgovanje takođe besprekorno funkcionisali uprkos izuzetno velikom obimu trgovanja“, Trothan je nastavio. „Kriza nas je dodatno učvrstila u nameri da zadržimo poziciju lidera u digitalnoj transformaciji, sa posebnim akcentom na unapređenju digitalizacije naših savetničkih alata i procesa.“\n„U vremenima kao što su ova, suština privatnog bankarstva je u obezbeđenju uravnoteženog portfolija, te se naši saveti fokusiraju na obezbeđenje odgovarajuće alokacije sredstava za naše klijente“, izjavio je Tomas Šaufler, član odbora zadužen za privatno bankarstvo i poslovanje sa stanovništvom u Erste Banci Austrija (Erste Bank Oesterreich).\n„Konsultacije održavamo na svim kanalima, pri čemu hibridne ili višekanalne savetodavne ponude postaju sve važnije. Naš klijent odlučuje kako želi da dobija naša mišljenja i savete, na bilo kom mestu i u bilo koje vreme. Tradicionalno radno vreme banaka je u privatnom bankarstvu definitivno prevaziđeno.“\nERSTE BANK SRBIJA Novi Sad ERSTE Grupa


17.09.2018 u 21:15\n„Fijat” ostaje u Srbiji, sprema se novi model „601”\nU ovom trenutku nemamo nijedan razlog da sumnjamo da kompanija „Fijat” neće ostati u Srbiji, izjavila je predsednica Vlade Srbije Ana Brnabić. Ona je istakla da država radi na tome i da će tokom nedelje imati sastanak sa menadžmentom „Fijata”. „Mi smo u stalnoj komunikaciji, zamolila sam da se uskoro održi sednica Nadzornog odbora te kompanije da vidimo kakvi su planovi na tom nivou”, odgovorila je Brnabićeva na pitanje novinara da li je na vidiku novi ugovor sa kragujevačkim „Fijatom”. Istakla je da očekuje da će budućnost „Fijata” biti osigurana u Srbiji, a da za Kragujevac „nema zime”, jer je taj grad zbog novih ulaganja u daleko boljoj situaciji nego što je bio do pre samo godinu dana. U pogonima ove fabrike već je spremna serijska proizvodnja modela „550-L” sa hibridnim\n15.09.2018 u 20:11\nBrnabić: „Fijat” ostaje u Srbiji, nema razloga za sumnje\nPredsednica Vlade Srbije Ana Brnabić izjavila je da italijanska kompanija „Fijat” ostaje u Srbiji i da ne postoji nijedan razlog da sumnjamo u to. „Tokom sledeće nedelje imam sastanak sa menadžmentom Fijata. Zamolila sam takođe da se zakaže i Nadzorni odbor „Fijata” kako bi razgovarali o daljim planovima”, rekla je Brnabić za dnevnik RTS. Ona je rekla da će uskoro imati dodatne informacije koje će objaviti. (Tanjug)\n13.09.2018 u 23:01\nKonsultant za strana ulaganja Milan Kovačević još pre godinu dana rekao je da se u javnosti pogrešno tumači da je ugovor vlade s „Fijatom” o fabrici sklopljen na deset godina. Kako kaže, reč je o tome da će u tom periodu italijanska kompanija dobijati subvencije države. On je rekao da to nije oročen ugovor o obaveznoj proizvodnji deset godina, već je zajednička kompanija registrovana na neodređen period. – Vremenski period od deset godina, koji se pominje u javnosti, odnosi se na trajanje povlastica koje je Srbija dala „Fijatu” za pokretanje kragujevačke fabrike – rekao je Kovačević. „Fijat” je, prema ugovoru, deset godina oslobođen poreza i doprinosa na zarade, poreza na profit, na imovinu, ne mora da plaća lokalne takse i uz garanciju srpske i italijanske vlade može da dobije jeftinije


Resurs Centar | Konkurs za program donacija Lokalne fondacije LFP – Naš kraj, naša ideja!\n22 Jun Konkurs za program donacija Lokalne fondacije LFP – Naš kraj, naša ideja!\nPosted at 14:01h in Konkursi, Vesti iz sektora\tby\tBiljana Radusin\nObjavljeno: 22. juna 202. godine\nLokalna fondacija Pančevo – LFP ponovo organizuje konkurs kako bi finansijski podržala lokalne inicijative na čitavoj teritoriji grada i naseljenih mesta Pančeva. Podržavaju ljude koji su udruženi u tim i imaju želju da na neki način poboljšaju svoju ulicu, kraj, zajednicu i mesto u kojem žive. Veruju da mnogi njihovi sugrađani i komšije tačno znaju šta i na koji način može da se popravi i ulepša u okruženju, koje bi aktivnosti njima bile značajne i zanimljive – i da imaju konkretne ideje da ove pozitivne promene sprovedu u delo!\nInicijative koje podržavaju kroz ovaj program nisu tematski ograničene, mogu se realizovati u oblastima kao što su kultura, obrazovanje, umetnost, ravnopravnost, ljudska prava, unapređenje i zaštita životne sredine, javno zdravlje, informisanje zajednice, i sve druge koje kao važne odredi sama zajednica.\nLokalna fondacija LFP M je razvojna fondacija i funkcioniše na sledeći način – sakuplja donacije od građana i kompanija da bi kroz taj stvoreni fond finansijski podržali inicijative koje se prijavljuju na ovaj konkurs i sprovode projekte. Na taj način ljudi prave pozitivne promene u svojoj lokalnoj sredini, doniran novac se vraća uzajednicu i stalno kruži, a dobrobiti tog procesa osećaju svi građani i građanke Pančeva.\nViše o uslovima konkursa snajte u našem Vodiču kroz potencijalne izvore finansiranja, OVDE.\nTražitejoškonkursa za apliciranje? Posetite Vodič kroz potencijalne izvore finansiranja i pronađite pravi za sebe!


Ljubavni horoskop za period 23. Jul 2018. - 30. Jul 2018. - ZDRAVLJE I LJEPOTA IN\nLjubavni horoskop za period 23. Jul 2018. - 30. Jul 2018.\nBićete srećni što vas drugi razumeju pa ćete se više otvoriti za ljubav. Otuda će porasti i poverenje u vezama, ali i vaša očekivanja prema voljenoj osobi. Oni koji još traže srodnu dušu lako će je sresti na sasvim običnim mestima.\nMars otvara čitavu paletu starih emotivnih pitanja u ljubavnom životu ili ćete se naći u neobičnoj ljubavnoj situaciji, ponekad komplikovanoj, teškoj, koja vas tera da razmislite o temama slobodne ljubavi, ili avanture. Ne savetujemo vam da donosite važne odluke u ljubavnom životu, zato što slagalica neće biti složena, neki delovi će nedostajati ili će se situacija preokrenuti na neočekivan način. Uskoro će Venera uneti tople emocije u vaš ljubavni odnos\nNeki od vas će ove nedelje možda biti odvojeni od partnera, zbog nekog puta, a neki imaju šansu da se upuste u tajnu vezu ili će možda malo švrljati okolo, pa se pripazite, u slučaju da ste zauzeti. Ove nedelje ćete se lepo družiti, možete steći dosta poznanstava, i neće vam biti ni malo dosadno.


Početak/Društvo/Svečana sednica pretvorila se u “skupštinu iznenađenja” sa zahtevom za smenu predsednice\nU skupštini opštine Merošina ni svečane sednice ne mogu da prođu bez turbulencija. Nova većina tražila je smenu predsednice Skupštine, na šta je ona odlučila da istu prekine do daljnjeg. Odbornici se sa tom odlukom nisu složili i odlučili su da nastave sa radom bez njenog prisustva. Za to vreme u sali Narodne biblioteke održana je svečanost povodom Dana opštine, kojoj su prisustvovali brojni gosti, kao i predsednik opštine Merošina Saša Jovanović.\nPovodom proslave Dana opštine Merošina za 9 sati bila je zakazana svečana i radna skupština sa formalnim dnevnim redom, međutim u dopuni dnevnog reda većina odbornika zahtevala je smenu predsednice Skupštine Sanje Stajić.\nNakon dopune, predsednica je odredila pauzu, a zatim pisano obavestila odbornike da se sednica prekida i da će o nastavku biti blagovremeno obavešteni.\n1. jula 2019. u 14:41\nJ vam mater svima vama koji sedite dole po opstini jedna te ista lopovska banda…\n3. jula 2019. u 10:15\nГоведа-све ово треба најурити у неки камнеолом да ваде камен и да им се одзме све што су покрали – прави бандити\n3. jula 2019. u 10:16\nГоведа-све ово треба најурити у неки каменолом да ваде камен и да им се одузме све што су покрали – прави бандити


SAD JE SVE JASNO: Šta je radio ruski vojno-medicinski tim u RS-u i Srbiji? – Mreza\nSAD JE SVE JASNO: Šta je radio ruski vojno-medicinski tim u RS-u i Srbiji?\nGranična policija Bosne i Hercegovine (BiH) nije dobila zvaničan zahtjev Ambasade Ruske Federacije u BiH kojim se traži dozvola za ulazak vojno-medicinskog konvoja koji je trebao da izvrši “dekontaminaciju i dezinfekciju” Univerzitetsko kliničke bolnice Mostar, rečeno je za Radio Slobodna Evropa (RSE) iz izvora bliskih Graničnoj policiji BiH .\nDolazak ruskog tima je zahtijevao predsjedavajući Doma naroda Parlamenta BiH i lider Hrvatske demokratske zajednice (HDZ) BiH Dragan Čović, kako bi “pružili pomoć Mostaru”.\n“Ministarstvo sigurnosti nije poslalo zahtjev uz svoje mišljenje Graničnoj policiji BiH koja jedina ima nadležnost za postupanje prilikom prelaska granice u skladu sa Zakonom o graničnoj kontroli BiH, već je zahtjev za ulazak ruskog konvoja proslijeđen Predsjedništvu BiH, koje nema nadležnost da odlučuje o ovim pitanjima”, potvrđeno je za RSE iz izvora Granične policije Bosne i Hercegovine.\n“Akt je označen vrlo hitno (najava ulaska vojno – sanitetskog konvoja iz Ruske Federacije u BiH). Odmah po njegovom prijemu ministri Fahrudin Radončić i ministar odbrane Sifet Podžić su obavili usmene konsultacije. Ministar Podžić je Radončiću proslijedio i prvu verziju mišljenja Ministarstva odbrane. To je mišljenje nešto kasnije, u izmijenjenoj tekstualnoj formi, ali potpuno istog značenja da je u pitanju vojna formacija i da se o tome jedino može izjasniti Predsjedništvo BiH, upućeno prema Ministarstvu vanjskih poslova i prema Ministarstvu sigurnosti BiH”, navodi se u saopštenju Ministarstva sigurnosti BiH.\n“Ne da među njima ima pripadnika oružanih snaga Ruske Federacije, nego su to sve pripadnici njihovih oružanih snaga. Među njima nije bilo civila. To se znalo tada i zna se i sada. To je neozbiljna konstatacija da su došli u Republiku Srpsku (RS), da se izvršio sav taj posao i da se nije znalo kojim povodom i ko je sve dolazio. Znalo se tačno, jer nije moguće bilo da uđu u RS na aerodrom. To je bio avion koji je sletio i dovezao tu opremu. Ministarstvo bezbjednosti je dalo svoju saglasnost. Zbog čega to isto ne može sada da se radi u Mostaru, mogu samo da izvučem zaključak da smo mi čudna zemlja. Ne vidim drugog razloga”, smatra Mirko Okolić.\nPredsjedavajući Predsjedništva BiH Šefik Džaferović je izjavio u subotu da ‘očekuje da konačnu odluku o davanju dozvole za ulazak na teritoriju Bosne i Hercegovine iz Srbije ovoj vojnoj jedinici donese Predsjedništvo BiH”.\n“Ne postoji ni stav Vijeća ministara, ni nadležnih ministarstava i drugih agencija koje moraju biti uključene u cijeli proces”, kazao je Džaferović.\nIstovremeno, Željko Komšić, član Predsjedništva Bosne i Hercegovine u saopštenju za javnost, objavljenom u nedjelju, je rekao da “svaki klinički centar, ako nije sam u mogućnosti obaviti dezinfekciju prostora kliničkog centra, može angažovati firmu ili firme koje se bave takvim poslovima”.\nKomšić: “Sve ovo naravno otvara pitanje koji je stvarni cilj pozivanja i dolaska ruske vojne jedinice u BiH i to baš u Banjaluku i Mostar, kada u BiH postoje i firme i vojne jedinice koje taj posao mogu obaviti i brže i efikasnije”\n“Također, siguran sam da ove činjenice znaju i oni koji su pozivali jedinicu ruske vojske kao navodnu pomoć u borbi protiv korona virusa. Sve ovo naravno otvara pitanje koji je stvarni cilj pozivanja i dolaska ruske vojne jedinice u BiH i to baš u Banjaluku i Mostar, kada u BiH postoje i firme i vojne jedinice koje taj posao mogu obaviti i brže i efikasnije. O načinu njihovog prvog ulaska u BiH, kao i proceduri na granici BiH prilikom izlaska te jedinice iz zemlje i povratka iste u Republiku Srbiju, informaciju može dati Granična policija BiH”, kazao je Komšić.\nIz Ruske ambasade poručuju kako se razvija situacija “u kojoj politika radi na štetu svojih građana, njihovog zdravlja i dobrobiti”.\n“Insinuacije da ruski medicinski radnici stižu ‘iz sasvim drugih razloga’ odbijamo smatrajući da su neosnovne i zlonamjerne, koje nanosi štetu prijateljskim odnosima između naših država, u korist kojih, inače, su se izražavali i oni od kojih sad čujemo ove izmišljotine”, navedeno je u saopštenju za javnost iz Ambasade Ruske Federacije u BiH.\n“Zdravstveni izazovi, socijalna osjetljivost, teška gospodarska situacija i sigurnosni izazovi s kojim se trenutno naša domovina Bosna i Hercegovina suočava, nikako i nikome ne smiju biti opredjeljenje za poticanje bespotrebnih političkih sukoba, utemeljnog na obmanama i lažima, što smo svjedoci kod konkretnog slučaja”, navodi se u saopštenju HDZ-a BiH.\n“Gleda se sa jednom vrstom distance i sa jednom vrstom zadrške gdje se na neki drugi način tumači ta podrška Rusije u smislu da bi jednostavno uticaj Rusije na taj način da se proširi i da bi ona mogla zauzeti jedno drugačije mjesto u tim geopolitičkim odnosima, od onog mjesta koje se želi. Na neki način se vrlo jasno šalje poruka okrenutosti ka Evropskoj Uniji (EU), a okretanje leđa nekom intenzivnijem povezivanju sa Rusijom”, istakla je Topić.\nU razgovoru za Radio Slobodna Evropa (RSE), bivši ministar odbrane Srbije, Dragan Šutanovac, dolazak ruskih jedinica za atomsko-biološko-hemijsku odbranu (ABHO) u Srbiju, u vrijeme epidemije, naziva jednom vrstom meke diplomatije Rusije kojom se ta zemlja etablira kao “zemlja koja daje veliku pomoć”, a istovremeno pokazuje da Vojska Srbije “evidentno ne ulaže u svoje ABHO timove”.\nŠutanovac: “Nisam ubeđen da je ta pomoć bila neophodna, lično mislim da je ta pomoć bila jedan veliki marketing, koji treba da omogući da kod jednog dela građana Srbije izaziva još veću simpatiju prema Rusiji”\n“Ne verujem da su te jedinice imale mogućnost ulaska u objekte koji su pod punom zaštitom, sa druge strane nisu nepoznate akcije i pomoći u ovakvim kriznim situacijama, tako da mislim da to ne treba da uznemirava građane. Ovde se dešava nešto drugo, a to je da ministar (Aleksandar) Vulin pokazuje kako je on veliki prijatelj sa Ruskom Federacijom, da oni nama šalju pomoć kada treba, znači da ne prodaju samo njihove robe, već i šalju pomoć”, navodi Šutanovac.\n“Ja lično”, nastavlja Šutanovac, “nisam ubeđen da je ta pomoć bila neophodna, lično mislim da je ta pomoć bila jedan veliki marketing, koji treba da omogući da kod jednog dela građana Srbije izaziva još veću simpatiju prema Rusiji.”\n“Samo nekoliko meseci nas deli od afere u kojoj bio direktno umešan vojno-diplomatski predstavnik Rusije koji je zloupotrebio svoj status. Bez obzira na to da ta afera nije razjašnjena, dolazak jedinica za ABHO je jedna aktivnost koju redovno obavljaju velike sile. Pripadnici ove službe su pre svega tu zbog pandemije, a ne zbog klasičnog obaveštajnog rada. Oni su imali video konferencije iz Srbije i Bergama (Italija) sa svojim kolegama u Rusiji, ali interes da se oni kreću u što više objekata jeste da prikupe informacije o virusu za odbranu pre svega svojih građana”, kaže Radić.\n“Političko-medijski”, dodaje, “može da se postavi pitanje zbog čega se toliko insistiralo na predstavljanju tih timova, a zašto su aktivnosti naše strane gurnute u zapećak”.\n“Odnosno, zahvaljujući fanatičnoj medijskoj aktivnosti ministra Vulina, ako pogledate vojsku vide samo njega, kao da nemate više vojsku. I onda se zbog toga dogodilo da su oni koji su radili svoj posao u našoj vojsci ostali u senci gostujućih ABHO-vaca”, rekao je on.\n“Do sada su ruski stručnjaci sproveli dezinfekcione mere u 317 objekata u 30 gradova u Srbiji, a ukupna dezinfikovana površina u objektima i javnim prostorima blizu je milion i sedamsto hiljada kvadratnih metara. Ruski vojni lekari pregledali su i učestvovali u lečenju oko 800 pacijenata obolelih od virusa Kovid-19”, navodi se u izvještaju ministarstva, piše RSE.


ZRENJANIN SUTRA OD 18 ČASOVA DOMAĆIN FUTSAL REPREZENTACIJI ŠPANIJE | ZR KLIK\nSport- Prijateljska futsal utakmica Srbija – Španija, selekcija uzrasta do 19 godina biće odigrana u utorak, 21. januara sa početkom u 18 časova, u Kristalnoj dvorani u Zrenjaninu.\nTim povodom danas je u multimedijalnoj sali Gradske kuće održana konferencija na kojoj su govorili selektor mlade reprezentacije Srbije Vladimir Jovanović i reprezentativac Luka Đorđević.\n„Nadamo se pristojnoj poseti, igramo sa jednom od najboljih mladih selekcija na svetu koja je osvojila Evropsko prvenstvo prošle godine. Očekuje nas teška i veoma zahtevna utamica protiv futsal reprezentacije Španije, ali daćemo sve od sebe „, rekao je selektor reprezentacije Vladimir Jovanović.\n„Probaćemo svim srcem da pariramo selekciji Španije, nadam se da će meč opravdati očekivanja i da će publika u Zrenjaninu uživati“.- rekao je Luka Đorđević reprezentativac Srbije.\nMlada selekcija Srbije i Španije dan nakon meča u „Kristalnoj“ dvorani odigraće još jednu utakmicu u Novom Bečeju. Početak utakmice zakazan je za 18 časova u Sportsko – rekreativnom centru „Jedinstvo“.


"Potreban je direktan razgovor s Inzkom" - Klix.ba\n"Potreban je direktan razgovor s Inzkom"\n7.6.2009. u 16:14\nIzvršni odbor Saveza nezavisnih socijaldemokrata (SNSD) smatra da ne treba održati sjednicu Narodne skupštine RS o promjeni zaključaka parlamenta o efektima prenosa nadležnostima sa RS na BiH, na bazi pisama koje je visoki predstavnik uputio zvaničnicima Srpske, rekao je predsjednik IO SNSD-a Nebojša Radmanović.\n"IO SNSD-a smatra da Narodna skupština RS ne treba raspravljati o promjeni zaključaka na bazi pisama koje je dobila i zadužuje svoje članove u parlamentu da insistiraju na direktnom razgovoru sa visokim predstavnikom u BiH Valentinom Inzkom. U tom smislu IO podržava aktivnosti koje je prethodnih dana imao predsjednik parlamenta Igor Radojičić", rekao je Radmanović novinarima u Banjaluci nakon sjednice IO.\nRadmanović je dodao da je IO SNSD-a zaključio da je Narodna skupština RS u okviru svojih nadležnosti usvojila zaključke o efektima prenosa nadležnosti sa RS na BiH i da oni nisu antidejtonski niti su motivisani antidejtonskim namjerama.\n"Zaključci su u skladu sa Dejtonskim mirovnim sporazumom i rezultat su višegodišnjih analiza više vlada RS", rekao je Radmanović.\nIzrazivši očekivanje da će se Inzko odazvati Radojičićevom pozivu i doći u Banjaluku, Radmanović je ponovo pozvao visokog predstavnika da dođe i narodnim poslanicima obrazloži svoje dileme zamjerke i u direktnom razgovoru s njima riješi pitanje.\nNa pitanje da li očekuje da će Inzko posegnuti za bonskim ovlaštenjima u slučaju da parlament RS ne ukine zaključke, Radmanović je naveo da su bonska ovlaštenja neprimjerena trenutku razvoja BiH, pogotovo njenom putu u EU.\n"To je antidemokratski, a EU je u cjelini jedna demokratska zajednica. U tom smislu mislim da je potpuno deplasirano ponovo povlačiti bonska ovlašćenja, kada smo na kraju aplikacije za kandidatski status i na pragu bezviznog režima", rekao je Radmanović.\nOn je rekao da SNSD već nekoliko godina ima jasan stav da treba raditi na demokratizaciji društva i da su ljudi u BiH za to sposobni zbog čega, kako je naveo, nije potrebna Kancelarija visokog predstavnika kao naredbodavno tijelo.\nRadmanović je dodao da SNSD ostaje pri svojim ranije iznesenim opredjeljenjima da članovi stranke rade na izvršavanju reformi koje su potrebne BiH za, što je moguće brže, priključenje Evropskoj uniji.\n"U tom smislu SNSD pohvaljuje i svoje članove u organima BiH i one druge koji su glasali za brojne zakone i druge odluke koje dovode do ispunjavanja uslova za bezvizni režim i koji vodi ka brzoj transformaciji Kancelarije visokog predstavnika. SNSD poziva i druge političke partije u BiH da i ubuduće pridruže ovim aktivnostima koje će građanima BiH obezbijediti članstvo u EU", naveo je Radmanović.\nPredsjednik Narodne skupštine RS Igor Radojičić potvrdio je da je prije dva dana dobio dva pisma od visokog predstavnika, ali nije želio da komentariše njihovu sadržinu, jer to nije učinio ni OHR.\n"Sutra ću o njihovom sadržaju upoznati svoje kolege u parlamentu i nadam se da ćemo nastaviti konsultacije, kako unutar Narodne skupštine RS, tako i sa predstavnicima međunarodne zajednice", rekao je Radojičić.\nOn je najavio da će sutra u Banjaluci boraviti tri ambasadora i da će jedna od tema vjerovatno biti i skupštinski zaključci, čime se, kako je rekao, nastavljaju konsultacije, kako unutar Narodne skupštine RS, tako i sa predstavnicima međunarodne zajednice.


Vučić: Nikad neću biti šarmantan kao Rama, ali... - 01.11.2016, Sputnik Srbija\nVučić: Nikad neću biti šarmantan kao Rama, ali...\nVidim da su mnogi sa Zapada nervozniji po pitanju razgovora Beograda i Prištine od Srba i Albanaca, a ne znam zašto, jer mi moramo da razgovaramo jedni sa... 01.11.2016, Sputnik Srbija\nVidim da su mnogi sa Zapada nervozniji po pitanju razgovora Beograda i Prištine od Srba i Albanaca, a ne znam zašto, jer mi moramo da razgovaramo jedni sa drugima i da rešavamo probleme, što i radimo, rekao je premijer Aleksandar Vučić.\n„Ne razumem zašto su toliko u žurbi i zašto neko hoće da ubrza procese“, upitao je Vučić na skupu u poslovnom klubu „Uberze“ u Hamburgu, u ponedeljak, odgovarajući na pitanje kako vidi rešenje za pitanje Kosova u kontekstu priključenja Srbije EU.\n1 Novembar 2016, 10:57\nKaže da „rasprava“ između Srba i Albanaca traje dugo godina i da se ne može okončati birokratskim rešenjima, već promenom mentaliteta.\n„Ljudi u Beogradu, Prištini, Tirani moraju to da razumeju i to je proces, to ne može da se promeni za 48 sati ako vas pozove neko iz Brisela i kaže vam da sve rešite za 72 sata, da se ne biste suočili sa nekim sankcijama“, rekao je Vučić.\nPremijer je rekao da Srbi i Albanci sa Kosova razgovaraju, iako ne dele iste vrednosti i ideje, ali da su neke stvari i postignute, tako da, u najmanju ruku, Beograd zna da Srbe iz centralnog Kosova neće napadati bez razloga, a Priština da Beograd neće dovesti tenkove na Ibar bez razloga.\n„Uradili smo nešto sa mostom na Ibru, ali to niko nije primetio, jer su svi nervozni zbog nečega što ja ne razumem. Zašto su ljudi iz Hamburga nervozniji nego Srbi u Severnoj Mitrovici i Albanci u Južnoj Mitrovici?“, upitao je Vučić.\nOn ističe i da je otvoren prema svom narodu i da ništa ne krije, napominjući da je i u Parlamentu pred, kako kaže, toliko nacionalista, poručio da prestanu sa licemerjem i da, ako hoće da brane Kosovo, odu da žive u Glogovac ili Suvu Reku, ali da oni ne žele ni da posete ta mesta.\n„To ne znači da ćemo priznati nezavisnost Kosova, ali naš mentalitet mora biti promenjen, kao i mentalitet kosovskih Albanaca, ali to je proces, a ne odluka birokrata“, rekao je Vučić.\nSrbi i Albanci su ranije mislili najgore jedni o drugima, kaže Vučić, te da su Albanci mislili da su viša rasa u odnosu na Srbe i obrnuto.\n„Mogu da kažem da nikad neću biti šarmantan kao Edi Rama, ali mi smo isti ljudi. I narod u Beogradu, Prištini i Tirani to treba da razume, ali to je proces“, zaključio je Vučić.


Cipras: Grčka snažno podržava evropsku perspektivu BiH - Srpskainfo\nCipras: Grčka snažno podržava evropsku perspektivu BiH\nPremijer Grčke Aleksis Cipras rekao je danas u Mostaru da njegova zemlja snažno podržava evropsku perspektivu BiH i cijelog zapadnog Balkana.\nCipras se u Mostaru sastao sa predsjedavajućim Savjeta ministara Denisom Zvizdićem uoči večerašnje manifestacije gdje će potpisati “Mostarsku povelju mira” zajedno sa premijerom Crne Gore Duškom Markovićem.\nOn je na konferenciji za novinare naglasio da je Grčka nakon osam godina izašla iz teškog perioda i da ponovo uzima u ruke “konac prisustva i ekonomskog razvoja na Balkanu”.\nZnačajno je da ponovo pokrećemo odnose sa svim zemljama i jačamo ulogu koju stiče Grčka u promociji mira, stabilnosti i bezbjednosti u našem susjedstvu. Sa našim inicijativama za rješavanje problema sa Albanijom i imenom Makedonije, Grčka je ponovo pokrenula Solunsku agendu u kojoj je inicirana evropska perspektiva zapadnog Balkana – rekao je Cipras.\nOn je ponovio da je podrška Grčke BiH neupitna, te podsjetio da je Grčka u poslijeratnom periodu podržavala obnovu razrušenih škola u Srebrenici, bolnice u Kasindolu te izgradnju zgrade zajedničkih institucija u Sarajevu.\nPremijer Grčke je naglasio da će se raditi na jačanju ekonomske saradnje dvije zemlje, te da je razgovarano o jadransko-jonskoj mreži, ali i uvođenju direktnog avionskog leta Sarajevo-Atina.\nOn je naveo da mu je čast što je dobitnik nagrade za mir u Mostaru koji je simbol mnogo čega.\n– Dužnost političara je da grade mostove među narodima. Naš cilj je izgradnja novih puteva i mostova na razvoju zapadnog Balkana – naglasio je Cipras.\nZvizdić je rekao da je sa Ciprasom razgovarao o evropskoj perspektivi zapadnog Balkana i upoznao ga s tim da je to najvažniji spoljno politički cilj BiH.\n– Dobijanje statusa kandidata i aktivacija MAP-a bile bi najznačajnije poruke za BiH – rekao je Zvizdić, naglasivši da je u tim procesima Grčka veliki prijatelj BiH.\nOn je dodao da je razgovarano i o ekonomiji, mogućnosti povećavanja trgovinske razmjene, održavanju ekonomskih foruma i povezivanju privrednika.\nZvizdić je naglasio da su Cipras i makedonski premijer Zoran Zaev dali dobar primjer kako se problemi trebaju rješavati i to može biti poučan primjer i matrica za čitav zapadni Balkan.\nU Mostaru večeras borave i premijeri Makedonije i Crne Gore Zoran Zaev i Duško Marković kojima će predsjedavajući Zvizdić uručiti “Mostarsku povelju mira”.\nManifestaciju organizuje Centar za mir i multietničku saradnju iz Mostara povodom četrnaest godina od obnove Starog mosta.\nPolitika Aleksis CiprasBiHDenis Zvizdić\nZvizdić: Dodik, kao bosanski Srbin, bezuspješno pokušava osporiti BiH\nSavjet ministara BiH: Zvizdić zadovoljan pozitivnim trendovima ekonomskog rasta u BiH\nZvizdić: Očekujem da će BiH do kraja godine aktivirati Akcioni plan za članstvo u NATO\nZvizdić i Ferguson: BiH odgovorima na Upitnik okončala NAJSLOŽENIJI KORAK na evropskom putu\nKovačević: Zvizdić nema legitimitet da predstavlja BiH u Briselu\n"NE TREBA UNAPRIJED KALKULISATI" Zvizdić se nada dogovoru i brzom formiranju vlasti\nSAMIT U POLJSKOJ Zvizdić: Potvrđena evropska perspektiva zemalja zapadnog Balkana\n"URADIMO TO SADA, ZBOG GENERACIJA KOJE DOLAZE" Zvizdić pozvao Hrvatsku da ratifikuje, a Srbiju da potpiše sporazum o granici sa BiH\n"Ja nisam tviteraš" Vulićeva poručuje da Zvizdić bez argumenata DRŽI LEKCIJE I POSTAVLJA PITANJA\nOPLELA PO ZVIZDIĆU Bursaćeva tvrdi da bošnjačka politika razara BiH iznutra


Vesti online / Vesti / Svet / Američki špijunski avioni pokušali da uđu u Rusiju\nAmerički špijunski avioni pokušali da uđu u Rusiju\nDva zvaničnika američkog ministarstva odbrane izjavila su da je pilot američkog aviona za osmatranje prijavio da ga je tokom rutinske patrole iznad Crnog mora presreo ruski avion lovačke avijacije na "nesiguran i neprofesionalan način". Međutim, sada se oglasilo i rusko Ministarstvo spoljnih poslova sa saopštenjem u kome navode da su špijunski avioni SAD dva puta pokušali da uđu u Rusiju preko Crnog mora sa isključenim transponderima.\nwikipedia.org/Greg L. Davis\nAmerički izviđač P-8 navodno se primakao ruskim granicama\n- Američki nadzorni avioni tipa Posejdon P-8 pokušali su da pređu rusku granicu dva puta sa isključenim transponderima - saopštio je potparol Ministarstva Igor Konašenkov.\nMinistarstvo je dodalo da su avioni SU-27 presreli američke letelice.\nNešto ranije, američki zvaničnici koji su želeli da ostanu anonomni rekli su da je bilo više susreta dva aviona, od kojih je jedan okarakterisan kao opasan.\n- Piloti su u vazduhu po 12 sati i dođe do mnogih susreta, a samo jedan susret je pilot okarakterisao kao opasan - rekao je zvaničnik koji nije ovlašten da govori za javnost.\nZvaničnici trenutno razgovaraju s pilotom i preispituju situaciju kako bi utvrdili da li treba ovaj incident pomenuti na godišnjem sastanku ruskih i američkih zvaničnika.\n* Ruski pilot nije hteo da plaši američkog, samo da ga vidi\nŠpijunski avion P-8\nSVET Nebo iznad Sirije postalo tesno: Umalo sudar ruskih i američkih aviona


PočetnaVestiHardverVideo karteAMD je predstavio nove GPU-ove za desktop i laptop tržišta\n08.01.2022 14:44 | 0 Hardver\nU okviru „2022 Product Premiere“ virtuelnog događaja, AMD je predstavio nove grafičke procesore namenjene kako prenosnim, tako i desktop računarima. Novi GPU-ovi su bazirani na nagrađivanoj RDNA 2 grafičkoj arhitekturi koja donosi podršku za hardversko ubrzavanje raytracinga i ultra-brzu „Infinity Cache“ pred-memoriju.\nPored novog hardvera, AMD je predstavio i unapređenja nekoliko softverskih tehnologija, koja će biti implementirana u predstojećim verzijama Adrenalin upravljačkog softvera. Najznačajnija je svakako „AMD Radeon Super Resolution“ ili RSR, tehnologija koja na nivou upravljačkog softvera omogućava upotrebu upscalinga i u igrama koje nemaju implementiranu FSR podršku.\nAMD Radeon RX 6500XT i Radeon RX 6400 su nove desktop grafičke kartice, koje upotpunjuju i zaokružuju RDNA 2 familiju Radeon RX 6000 serije GPU-ova. Ovo su ujedno i prvi GPU-ovi na tržištu, koji su proizvedeni u najnovijoj TSMC-ovoj 6 nanometarskoj litografskoj tehnologiji. To im omogućava izuzetno visoke radne frekvencije i odličnu efikasnost, odnosno performanse u 1080p igranju. AMD Radeon RX 6500XT kreće u prodaju za 12 dana, po preporučenoj maloprodajnoj ceni, bez poreza, za američko tržište od $199.\nAMD je za eksplozivno rastuće tržište ultra-tankih igračkih notebookova, pripremio novu liniju Radeon RX 6000S GPU-ova (“S” kao “Slim). Familiju čine tri modela – RX 6600S sa 28 RDNA2 proračunskih jedinica i 4GB GDDR6 memorije, RX 6700S dolazi sa 8GB GDDR6 memorije, a RX 6800S poseduje 32 RDNA2 proračunske jedinice i najvišu radnu frekvenciju u igrama od 1975MHz. Sva tri modela su opremljena sa čak 32MB Infinity Cache pred-memorije u samom GPU-u.\nAMD je postojeću „M“ familiju mobilnih RDNA 2 grafičkih procesora za notebookove, koja je brojala tri prošlogodišnja modela – RX 6600M, RX 6700M i RX 6800M, proširio sa čak 5 novih GPU-ova: RX 6300M, RX 6500M, RX 6650M, RX 6650M XT i RX 6850M XT. Kompletnu i detaljnu listu tehničkih specifikacija i podržanih tehnologija, čitave familije notebook GPU-ova, možete pronaći na zvaničnoj AMD Radeon web stranici.\nNovi „S“ i „M“ Radeon mobilni GPU-ovi će se prvo naći u notebookovima obuhvaćenim „AMD Advantage“ programom, koji ima za cilj omogućavanje vrhunskog korisničkog iskustva na mašinama koje su posvećeno dizajnirane da iskoriste sinergetski efekat najmodernijih tehnologija, koje je AMD implementirao u svoje APU-ove i GPU-ove, koji skupa pokreću ove notebookove. „Flagship“ model stiže iz Alienwarea i u pitanju je „M17 R5 AMD Advantage Edition“, koji pokreće Ryzen 9 6980HX procesor i Radeon RX 6850M XT, povezani preko „AMD SmartShift“ i „AMD Smart Access“ tehnologija, za nenadmašni igrački ugođaj!\nNovi Radeon RX 6800S će se prvo naći u najnovijoj generaciji ROG Zephyrus G14 laptopa, u kombinaciji sa Ryzen 9 6900HS procesorom i prelepim QHD 120Hz HDR panelom od 14“. Ovaj notebook je osvojio CES 2022 innovation award!


Prijava protiv Savanovića | Moja Hercegovina\nPočetna / Prijava protiv Savanovića\nPrijava protiv Savanovića\n7. Juna 2017. 15:13\nOn je zatražio da Savanović zbog ovakog postupka podnese ostavku, zbog moralnih, ali i zakonskih razloga “koji će biti utvrđeni u postupku”.\n“Da bismo počeli sprečavati da ovakve negativne pojave u društvu čine izabrani zvaničnici, ne postoji drugi način nego da se institucionalno pokušamo boriti protiv takvih nezakonitih djelovanja, da sve te postupke pratimo do kraja i vidimo kako će se završiti”, rekao je Šukalo novinarima, nastupajući ispred Kluba poslanika PDP-a, pred podnošenje prijave.\nOn je rekao da je Savanović u nedavnom intervjuu izjavio “kako bi mladi trebalo da se zapošljavaju u fabrikama, da javni sektor nije perspektiva, već da je to privatni sektor, a on je uradio nešto potpuno suprotno, što dodatno iritira”.\nKomentarišući jučerašnju izjavu predsjednika Srpske i SNSD-a Milorada Dodika prema kojoj opozicija nije ta koja će da rekonstruiše Vladu Srpske, Šukalo je rekao da opozicija nije ni pokušala da rekonstruiše Vladu.\nŠukalo je za sutrašnji sastanak partija vladajuće koalicije rekao da je to “odmjeravanje snaga pred opšte izbore i strateško pozicioniranje DNS-a”\nOznakeAdam Šukalo Milenko Savanović prijava


Advokatura – javna usluga ili služba pravne pomoći - Centar za evropske politike Advokatura – javna usluga ili služba pravne pomoći - Centar za evropske politike\n11. decembar 2020. – Nadamo se da će Pregovaračko poglavlje 3 (Pravo poslovnog nastanjivanja i sloboda pružanja usluga) biti među poglavljima koje će biti otvoreno u sledećem „paketu“, rečeno je na današnjoj sednici Radne grupe Nacionalnog konventa o EU koja prati pregovore sa EU u tom Pregovaračkom poglavlju.\n„Značaj otvaranja tog poglavlja je pre svega u aktuelizaciji problema i pitanja koja su u njegovoj sadržini. Što se prepreka za otvaranje tiče, jedini ,kamen spoticanja’ je Zakon o uslugama,“ rekao je Dušan Protić, programski menadžer CEP-a za unutrašnje tržište i konkurentnost i koordinator ove Radne grupe.\nNa sednici je predstavljen i diskusioni papir „Pravno uređenje advokature u svetlu prava EU o uslugama i slobodi poslovnog nastanjivanja“, koji se bavi upravo ovim problemom.\nKatarina Grga, istraživačica u Centru za evropske politike (CEP) i koautorka ovog papira, istakla je kako je jedan od osnovih problema „problem dualizma“, odnosno, toga što je advokatura definisana kao služba pravne pomoći po propisima u Srbiji, dok je po propisima u EU definisana kao usluga.\n„Srbija bi trebalo da zaobiđe poteškoće na koje može naići od momenta pristupanja EU, ukoliko to ne uradimo, možemo se naći u većem problemu, u kojem se našla Hrvatska svojevremeno“, navodi se u tekstu.\n„U Srbiji status advokature je pre svega definisan Ustavom, ali i Zakonom o advokaturi“ rekla je Grga. „Advokatska komora Srbije, upravo to i navodi kao jedan od argumenata“ rekla je Grga.\nPapir se nadalje bavi problemima neusklađenosti zakonskog okvira sa propisima EU, navodeći konkretne uslove koje okvir kod nas postavlja, kao i argumente Advokatske komore Srbije, sa jedne strane i državne uprave, sa druge.\nNeophodno je postići kompromis, smatra Grga, jer je moguće da Evropska komisija u jednom trenutku zatraži i izmenu odredbe Ustava koja definiše advokaturu na pomenuti način.\nNeki od argumenata koji se mogu naći protiv definisanja advokature kao usluge koje predstavnici ove delatnosti navode su, da bi se u tom smislu strana fizička lica mogla baviti advokaturom na teritoriji Srbije, bez boravišta, da ne bi plaćala članarinu Komori, te da ne bi bila podvrgnuta ograničenjima u reklamiranju koja važe za domaće advokate.\nIpak, „stav Evropskog suda pravde u slučaju Šiba je jasan – ugovor između klijenta i advokata je ugovor koji potpada pod režim tzv. potrošačkih ugovora – to znači da se u smislu prava i obaveza obe strane, one regulišu na način svojstven ovom pravnom institutu.“\nUčesnici diskusije su saglasni da se pitanje advokature ne može „isključiti“ iz Pregovaračkog poglavlja 3, i da nijednoj zemlji to nije pošlo za rukom, imajući u vidu način funkcionisanja i mehanizme samog procesa.\n„Zašto bi se advokati u Srbiji plašili konkurencije kao neke apstrakcije? Mogućnost pružanja usluge nekog advokata zemlje članice EU u Srbiji ne treba da nas zabrinjava, ako radimo na tome da budemo kvalitetniji u pružanju te iste usluge,“ rekao je Zoran Sretić, saradnik Centra za evropske politike.\nSednica je organizaovana u okviru projekta Pripremi se za učešće P2P, koji sprovode Centar za evropske politike (CEP), Nacionalna alijanska za lokalni ekonomski razvoj (NALED) i Centar savremene politike (CSP) preko portala European Western Balkans. Cilj projekta je da se omogući različitim segmentima civilnog društva da aktivno učestvuju u procesu pregovora sa EU, kako bi se proces u potpunosti otvorio prema građanima. Projektne aktivnosti usmerene su na odabrana ekonomska poglavlja i Program ekonomskih refrmi (ERP) kroz Nacionalni konvent o EU.


Mlađi pioniri prvaci Zapadne Srbije, Simović MVP – KK Mladost Čačak\nNalazite se ovde:Naslovna » Vesti » Mlađi pioniri prvaci Zapadne Srbije, Simović MVP\nU prelepoj hali sportova na Ubu u nerdelju je odigran finalni turnir prvenstva regiona Zapadne Srbije za mlađe pionire. Mladi košarkaši Mladosti su nastavili seriju izvanrednih igara i rezultata i sa dve ubedljive pobede pokazali da im u ovom delu Srbije nema ravnih. Tako je ekipa Dejana Kolarevića posle četrnaest uzastopnih pobeda u ligaškom delu sezone, sa dva ubedljiva trijumfa stavila tačku na ovo prvenstvo.\nU prvoj utakmici Mladost se sastala sa ekipom Mladost 2014 iz Uba koja je takođe u svojoj grupi ligaški deo sezone okončala bez poraza. Naši igrači su nakon početnog grča veoma brzo preuzeli stvar u svoje ruke. Prednost je rasla iz minuta u minut, tako da konačnih 34:72 odslikavaju superiornost mlađih pionira našeg kluba.\nU drugoj utakmici rival je bila ekipa OKK Užica koja je u svojoj grupi bila najbolja. Sa pola gasa mlađi pioniri Mladosti su na kraju slavili sa ubedljivih 71:24. Dve pobede su bile dovoljne za nadmoćno osvojeno prvo mesto. U trećoj utakmici domaćin je bio bolji od Užičana i stigao do druge pozicije.\nTreneri ekipa sa Uba i Užica su odlučili da za MVP igrača turnira proglase Jakova Simovića, plejmekera Mladosti. Novim uspehom mlađi pioniri Mladosti su napravili sjajnu uvertiru pred finalni turnir “Basket4kids“ koji ih od 22. do 26.maja očekuje u Sežani gde će im rivali biti prvaci svih republika nekadašnje Jugoslavije.


Naćin rada – Fidges upravitelj Sarajevo\nNAČIN ORGANIZOVANJA I IZVOĐENJA RADOVA\nNačin organizovanja i izvodjenja radova na održavanju zajedničkih dijelova zgrade propisan je Zakonom o održavanju zajedničkih dijelova zgrade i upravljanju zgradom (Službenie novine Kantona Sarajevo”, br. 03/12).\nPropisana naknada koju plaćaju građani se koristi na poslove održavanja zajedničkih dijelova zgrade i instalacije, u skladu sa Zakonom o održavanju zajedničkih dijelova zgrada i upravljanju zgradama.\nMjesečno pružanje usluga podrazumjeva da se određene usluge pružaju kontinuinirano (stalno) prema unaprijed utvrđenoj dinamici, usaglašenoj sa ovlaštenim predstavnikom zgrade.\nTo na primjer, znači da se čišćenje zajedničkih prostora (stubište i dr.) se izvršava jednom ili dva puta sedmično u određenim danima, redovno održavanje-servisiranje liftova se izvršava jednom mjesečno u unaprijed utvrđenom terminu, servis hidro postrojenja, prepumpnih uređaja i sl. dva puta godišnje, što ne isključuje eventualne popravke u slučaju kvara, koja se izvode po pozivu.\nSitne intervencije na elektroinstalacijama (zamjena prekidača, sijalica, osigurača i sl.) se obavljaju kontuinirano kroz redovne obilaske radnika.\nNajveći dio intervencija (usluga) se izvodi “po pozivu”, odnosno po zahtjevu predstavnika etažnih vlasnika u slučajevima iznenadnih kvarova na zajedničkim instalacijama i djelovima zgrade.\nU cilju efikasnog pružanja ovih usluga, Vaš upravitelj organizuje stalno dežurstvo, sa stalnim brojem telefona na koji predstavnici etažnih vlasnika mogu prijaviti potrebu za odgovarajućom intervencijom.\nPosebno obrazlažemo način izvršavanja intervenicija većeg obima (građevinskih, građevinsko-zanatskih i instalaterskih radova). Ovi radovi se zasebno planiraju sa ovlaštenim predstavnikom zgrade i izvršavaju po sistemu prikupljanja više ponuda i zajedničkom izboru najpovoljnije ponude.\nZa finansiranje ovih radova se koriste raspoloživa sredstva za redovno održavanje na nivou zgrade i dodatna namjenska sredstva koja će se obezbjediti uz saglasnost stanara.\nBitno je naglasiti da sve aktivnosti provode zajedno Vaš Upravitelj i Ovlašteni predstavnik zgrade


Građanski front Архиве - Valjevo\nTag Archives: Građanski front\n6. February 2020.\t1 Comment\nU okviru akcije “Borba za čist vazduh”, koja se u organizaciji “Građanskog fronta” istovremeno sprovela u 20 gradova Srbije, u Valjevu je sinoć na Gradskom trgu održan skup kojim se zahteva osnovno ljudsko pravo i potreba – zdrav vazduh. Pedesetak sugrađana došlo je po hladnom vremenu, padavinama i jakom vetru da da podršku borbi za čist vazduh i iskaže svoje ...\n1. February 2020.\tComments Off on Protest “Borba za čist vazduh” u Valjevu 5. februara\nProtest “Borba za čist vazduh” biće održan u sredu, 5. februara, od 18 časova, na Gradskom trgu u Valjevu, najavljeno je na konferenciji za medije valjevskog Lokalnog fronta. Protest je deo akcije koju “Građanski front” organizuje u gradovima širom Srbije, a kojom se zahteva čist vazduh i zdravo i bezbedno okruženje. Aktivisti Lokalnog fronta Va pozvali su svoje sugrađane da ...\nGrađanski front: Pod hitno obustaviti hajku na dr Jovu Bakića\n16. June 2019.\tComments Off on Građanski front: Pod hitno obustaviti hajku na dr Jovu Bakića\nGrađanski front najoštrije osuđuje privođenje dr Jove Bakića, kao i očigledno naručenu hajku koja se protiv njega vodi u režimskim medijima, saopšteno je iz ove asocijacije udruženja. Građanski front zahteva da se hajka na dr Bakića pod hitno obustavi i da se predstavnici izvršne vlasti suzdrže od izjava kojima se ugrožava nezavisnost pravosuđa, a slobodnomislećim građanima crtaju mete na čelu. ...